Αθλητισμός, η μόνη λύση\nΗ έλευση του νέου χρόνου δημιουργεί σε όλους μας αισθήματα αισιοδοξίας και προσμονής για ένα καλύτερο μέλλον, για μια καλύτερη κοινωνία, όπου όλοι θα ζούμε ειρηνικά, χωρίς ακρότητες, βία και αντικοινωνικές συμπεριφορές. Σ’ αυτήν την προοπτική, ο αθλητισμός έχει το δικό του σημαντικό ρόλο, αφού αποτελεί τον μοναδικό κοινωνικό τομέα, που η φιλοσοφία και ουσία του διέπεται από αρχές και αξίες.\nΤο φαινόμενο του αθλητισμού εξελίχθηκε σε μια παγκόσμια φιλοσοφία και ένα παιδαγωγικό σύστημα, το οποίο προέρχεται από τον άνθρωπο και απευθύνεται στον άνθρωπο, με σκοπό την τελειοποίησή του μέσω της ισομερούς διάπλασης των τριών πτυχών της ανθρώπινης ύπαρξης, δηλ. του πνεύματος, της ψυχής και του σώματος. Αποτελεί αναμφισβήτητο γεγονός ότι καμιά φιλοσοφία και καμιά πρακτική δεν μπορεί να συγκριθεί με τα κελεύσματα του αθλητισμού. Προτρέπει και κατευθύνει τον κάθε άνθρωπο μέσω της άθλησης να γίνει καλύτερος και να δέχεται τις ηθικές αξίες που μπορεί να προσφέρει η ζωή. Αυτά τα κελεύσματα καλούμαστε όλοι να γνωρίσουμε και να βιώσουμε. Σίγουρα, στην κοινωνία που ζούμε, δεν είναι εύκολο να παραμείνουμε απαθείς στις κοινωνικές τάσεις που επικρατούν, γι’ αυτό και πολύ συχνά αλλοιώνουμε την ποιότητά μας και ασχολούμαστε με θέματα που προσφέρουν ευμάρεια, όχι όμως και χαρά. Ακόμα πολλές φορές καταφεύγουμε, συνειδητά, στον αθέμιτο ανταγωνισμό της ζωής και γινόμαστε ένα με ό,τι μπορεί να προσφέρει η ευμάρεια.\nΑυτό όμως δεν είναι λύση. Η κοινωνία μας και ο κάθε άνθρωπος έχει ανάγκη τις ηθικές αξίες, έχει ανάγκη τα αποτελέσματα της πρακτικής εφαρμογής, της φιλοσοφίας και του πνεύματος του αθλητισμού. Έχει ακόμα ανάγκη να μεταφέρει στη ζωή όλα όσα προσφέρει ο αθλητισμός. Για να τα βιώσουμε, όμως, και να μην τα δεχόμαστε απλά σαν θεωρία, θα πρέπει πρώτα να τα γνωρίσουμε, να τα ζήσουμε, να τα αποδεχθούμε και μετά να τα κάνουμε πράξη. Είναι λοιπόν ανάγκη η όσο το δυνατό μεγαλύτερη συμμετοχή στον αθλητισμό. Η μαζική ενεργός συμμετοχή θα αποτελέσει το καλύτερο μέσο βίωσης αρχών, αξιών και ηθικών παραμέτρων. Χρειάζεται βέβαια προσπάθεια, κυρίως από τους επίσημους φορείς. Κάθε νέος θα πρέπει να μάθει και να αντιληφθεί ότι στη ζωή υπάρχουν δυο δρόμοι και ότι θα πρέπει να ακολουθήσει αυτόν που του προσφέρει ο αθλητισμός, σαν μέσο για να γίνει χρήσιμος και άξιος στην κοινωνία. Η αισιοδοξία που μεταδίδει ο αθλητισμός αποτελεί, ίσως, τη μοναδική πρακτική λύση στα σημερινά κοινωνικά αδιέξοδα, όσο ρομαντικό και αν φαίνεται αυτό.\nΕκτός δημοτικών σχολείων οι γυμναστές\nΔικαστήριο: Απέρριψε προσφυγές έντεκα πτυχιούχων αδιόριστων καθηγητών\nΑπορρίφθηκαν από το Ανώτατο Δικαστήριο οι προσφυγές έντεκα πτυχιούχων αδιόριστων καθηγητών φυσικής αγωγής και μελών του Διοικητικού Συμβουλίου του Παγκύπριου Συνδέσμου Πτυχιούχων Επιστήμης Φυσικής Αγωγής & Αθλητισμού, οι οποίοι ζητούσαν ακύρωση των αποφάσεων του Υπουργικού Συμβούλιου ημερομηνιών 15 Μαΐου 1997, 25 Ιουνίου 1997 και 30 Ιανουαρίου 2003. Οι πρώτες δύο προσβαλλόμενες αποφάσεις αναφέρονται στη στελέχωση της Δημοτικής Εκπαίδευσης από το θεσμό του πολυδύναμου δασκάλου και τερματισμό κάθε συζήτησης γύρω από το θέμα της δημιουργίας εξειδικευμένων θέσεων στη Δημοτική Εκπαίδευση ή από οποιοδήποτε σχετικό αίτημα.\nΣτην τρίτη απόφαση που προσβλήθηκε από τους αιτητές αναφέρεται ότι το Υπουργικό Συμβούλιο αφού ενημερώθηκε με σημείωμα του Υπουργού Παιδείας και Πολιτισμού αναφορικά με την πορεία του προγράμματος επιμόρφωσης των δασκάλων, στη φυσική αγωγή εξουσιοδότησε τον Υπουργό Παιδείας να υποβάλει συγκεκριμένη πρόταση στο Υπουργικό Συμβούλιο, αφού πρώτα διαβουλευθεί με όλους τους εμπλεκόμενους.\nΑπορρίπτοντας τις προσφυγές που συνεκδικάστηκαν ο Δικαστής του Ανωτάτου Δικαστηρίου Μύρων Νικολάτος έλαβε υπόψη τη θέση της δικηγόρου της Δημοκρατίας Μ. Σπηλιωτοπούλου ότι οι επίδικες πράξεις αποτελούν κανόνες δικαίου, γιατί καθορίζουν εκείνο «όπερ δέον να ισχύη ως δίκαιον διά πάντα...».\nΣτην απόφασή του ο Δικαστής Νικολάτος έκρινε ότι οι δύο πρώτες πράξεις του Υπουργικού Συμβουλίου ήταν κανονιστικές πράξεις νομοθετικού περιεχομένου και σαν τέτοιες δεν υπόκεινται σε προσφυγή. Οσον αφορά την τρίτη απόφαση του Υπουργικού, ο Δικαστής παρατήρησε ότι ούτε αυτή υπόκειται σε προσφυγή καθότι έχει το χαρακτήρα «κυβερνητικής πράξης» που δεν εμπίπτει στη δικαιοδοσία του Ανωτάτου Δικαστηρίου. Παράλληλα στην απόφασή του το Δικαστήριο υπογραμμίζει: «Το Υπουργικό είναι το Ανώτατο όργανο άσκησης εκτελεστικής εξουσίας και είναι το όργανο το οποίο διαμορφώνει την πολιτική της κυβέρνησης. Ασκεί εκτελεστική εξουσία επί παντός θέματος.\nΣτην κρινόμενη υπόθεση το Υπουργικό Συμβούλιο είχε αποφασίσει την υιοθέτηση συγκεκριμένης πολιτικής αναφορικά με την στελέχωση των σχολείων Δημοτικής Εκπαίδευσης και με την τρίτη προσβαλλόμενη απόφασή του, εξουσιοδοτούσε τον υπουργό Παιδείας να υποβάλει πρόταση επί του θέματος, αφού διαβουλευτεί με όλους τους εμπλεκόμενους».\n*του Δρa Κώστα Σχίζα, ειδικoύ παθολόγου\nΠολλοί άνθρωποι στις μέρες μας αποφασίζουν να ασχοληθούν με κάποιο είδος συστηματικής άσκησης. Συμμετέχουν σε ομαδικά αθλήματα, ακολουθούν προγράμματα γυμναστικής στα γυμναστήρια, κάνουν γυμναστική στο σπίτι ή ελαφρύ τρέξιμο ή βάδισμα σε κάποιο πάρκο. Το σύνηθες κίνητρο για τέτοιες αθλητικές δραστηριότητες είναι τόσο η βελτίωση της φυσικής κατάστασης όσο και η μείωση και η διατήρηση του σωματικού βάρους.\nΠράγματι η άσκηση μπορεί με πολλούς τρόπους να βοηθήσει στη ρύθμιση του βάρους. Πρώτα απ' όλα η άσκηση καταναλώνει ενέργεια. Όσο μεγαλύτερης διάρκειας και όσο εντονότερη είναι η άσκηση τόσο μεγαλύτερη και η ενεργειακή κατανάλωση. Η άσκηση επιπλέον, βελτιώνει τη φυσική κατάσταση και την αντοχή, την αυτοεκτίμηση και την ψυχική διάθεση, ενισχύει το αίσθημα ευεξίας, βοηθά στην πιο ενεργητική αξιοποίηση του ελεύθερου χρόνου και σε πολλές περιπτώσεις, στην κοινωνικοποίηση του ατόμου.\nΚάθε ένας θέλει να αθλείται επειδή πιστεύει ότι έτσι τουλάχιστον εξαλείφει πολλούς κινδύνους για την υγεία του. Αυτός άλλωστε είναι και ένας από τους σκοπούς του αθλητισμού. Για να επιτευχθεί όμως αυτό, πρέπει η άθληση να γίνεται σωστά και σύμφωνα με τις βιολογικές ικανότητες του κάθε ατόμου.\nΗ σημασία της άσκησης για την υγεία του ανθρώπου, δηλαδή τόσο στην πρόληψη διαφόρων νοσημάτων, όσο και στη θεραπεία ορισμένων παθολογικών καταστάσεων, έχει κατανοηθεί από όλους σήμερα. Η άσκηση συμβάλλει στη μείωση του κινδύνου για την ανάπτυξη καρδιαγγειακών νοσημάτων, σακχαρώδους διαβήτη, υπέρτασης καθώς και στην αύξηση της οστικής μάζας σε νεαρή ηλικία, δρώντας με τον τρόπο αυτό προστατευτικά για την πρόληψη της οστεοπόρωσης σε μεγαλύτερες ηλικίες (κυρίως άσκηση με βάρη).\nO Αμερικανικός Καρδιολογικός Σύλλογος θεωρεί την καθιστική ζωή ως "κύριο παράγοντα κινδύνου" για τις καρδιοπάθειες. Υπάρχουν αποδείξεις ότι η τακτική φυσική δραστηριότητα αυξάνει την ικανότητα του καρδιακού μυός να αντλεί αίμα και οξυγόνο, μπορεί να βοηθήσει στην πρόληψη της αθηροσκλήρωσης, συμβάλλει στη μείωση του κινδύνου για εγκεφαλικό επεισόδιο και στην πρόληψη των περιφερικών αγγειοπαθειών.\nTα δραστήρια άτομα που έχουν καλή μυϊκή δύναμη, έχουν λιγότερα προβλήματα στη μέση και λιγότερα μυοσκελετικά προβλήματα σε σχέση με άτομα που δεν ασκούνται. Η άσκηση μειώνει τον κίνδυνο και τη βαρύτητα συναισθηματικών διαταραχών υγείας, μπορεί να βελτιώσει τη δύναμη και τη λειτουργικότητα των ενηλίκων, ως επίσης η φυσική δραστηριότητα είναι σημαντική για την προαγωγή της υγείας και της ευεξίας. Το σίγουρο είναι ότι τα οφέλη της άσκησης είναι πολλαπλά.\nΟι διατροφικές συστάσεις για τα άτομα που ασχολούνται έστω και συστηματικά με κάποιου είδους άσκηση, δεν διαφέρουν από αυτές που αφορούν το γενικό πληθυσμό, εκτός από την ενεργειακή πρόσληψη, η οποία μπορεί να καλυφθεί πολύ εύκολα, με λίγο μεγαλύτερη ποσότητα τροφής από τη συνήθη δίαιτα. Εξάλλου η θέση της WADA (Παγκόσμια Οργάνωση για την καταπολέμηση του Doping) είναι ότι μια καλή διατροφή είναι μεγάλης σημασίας για τους αθλητές που αγωνίζονται σε διεθνές επίπεδο.\nΟι βασικές αρχές της ισορροπημένης διατροφής για την προμήθεια όλων των θρεπτικών συστατικών ισχύουν για όλους. Tα άτομα που ασκούνται τακτικά δεν χρειάζονται διαφορετικά τρόφιμα από αυτά που δεν ασκούνται. Ποικιλία τροφίμων, κατανεμημένων σε πολλά γεύματα κατά τη διάρκεια της ημέρας, μπορεί να προσφέρει στον οργανισμό όλα τα θρεπτικά συστατικά που χρειάζεται για να είναι υγιής (πρωτεΐνες, λιπίδια, υδατάνθρακες, φυτικές ίνες, ανόργανα στοιχεία και νερό), χωρίς να απαιτείται η χρήση συμπληρωμάτων.\nNα θυμάστε ότι υπάρχουν τα ''πάντοτε φαγητά'' (φρούτα, λαχανικά και σύνθετοι υδατάνθρακες) και τα ''κάποτε φαγητά'' (σοκολάτες, γλυκά, ολόπαχα προϊόντα και λαδερά και έτοιμα φαγητά). Tα πάντοτε φαγητά είναι τα φαγητά που καταναλώνονται συχνά και που αποτελούν βασικό μέρος της διατροφής, ενώ τα κάποτε φαγητά καταναλώνονται πιο σπάνια.\nΌλα τα τρόφιμα μπορούν να αποτελέσουν μέρος μιας ισορροπημένης διατροφής. Προσφέρουν θρεπτικά συστατικά και συντελούν στην απόλαυση του γεύματος. Μεγάλη σημασία έχει η ποσότητα και η συχνότητα κατανάλωσής τους. Ακόμα και το υγιεινό τρόφιμο αν καταναλώνεται συχνά και σε μεγάλες ποσότητες μπορεί να έχει αρνητικές συνέπειες για τον οργανισμό.\nΠΟΛΙΤΗΣ - 21/10/2005, Σελίδα: 9\nΤου δρα ΚΩΣΤΑ ΣΧΙΖΑ, ειδικού παθολόγου\nΠοτέ άλλοτε ο αθλητισμός δεν είχε αποκτήσει τόση ζωτική σημασία όση στην εποχή μας, γιατί στις μέρες που η πρόοδος και η τεχνολογία μάς απομακρύνουν από τη φύση ο αθλητισμός εκτός από ιδέα γίνεται και ανάγκη. Ανάγκη για τη διατήρηση της ψυχικής και σωματικής υγείας που φθίνει καθώς η σύγχρονη ζωή γίνεται πιο αγχώδης και απαιτητική.\nΚάθε ένας θέλει να αθλείται επειδή πιστεύει ότι έτσι τουλάχιστο εξαλείφει πολλούς κίνδυνους για την υγεία του. Αυτός, άλλωστε, είναι και ένας από τους σκοπούς του αθλητισμού. Για να επιτευχθεί όμως αυτό πρέπει η άθληση να γίνεται σωστά και σύμφωνα με τις βιολογικές ικανότητες του κάθε ατόμου. Ο αθλητισμός είναι μεν επένδυση στην υγεία, είναι όμως και πηγή κινδύνου αν δεν γίνεται με βάση τις σωστές ιατρικές κατευθύνσεις.\nΟ αριθμός των ατόμων που συμμετέχουν σε κάποια μορφή φυσικής δραστηριότητας με στόχο την ψυχαγωγία, την εκγύμναση του σώματος και την προάσπιση της υγείας τους αυξάνει όλο και περισσότερο σήμερα σ' όλα σχεδόν τα κράτη.\nΗ σημασία της άσκησης για την υγεία του ανθρώπου, δηλαδή τόσο στην πρόληψη διάφορων νοσημάτων όσο και στη θεραπεία ορισμένων παθολογικών καταστάσεων, έχει κατανοηθεί απ' όλους σήμερα.\nΑυτός είναι και ο σημαντικότερος λόγος που οδηγεί όλο και περισσότερους ανθρώπους να συμμετέχουν σε κάθε είδους φυσικής δραστηριότητας. Η άσκηση όμως αποτελεί ένα ισχυρό φυσιολογικό stress για τον οργανισμό.\nΤι γίνεται στον κυπριακό χώρο; Γυμνάζεται ο Κύπριος;\nΑν και δεν υπάρχουν στατιστικά, το ποσοστό των Κυπρίων που γυμνάζεται δεν είναι μεγάλο και δεν έχει ούτε διάρκεια. Ο Κύπριος δεν νομίζω ότι γυμνάζεται σωστά για να του προσφέρει η άσκηση καλύτερη ποιότητα ζωής. Μπορεί τα ινστιτούτα γυμναστικής να είναι γεμάτα, μπορεί μικροί αθλητές να γεμίζουν τα κολυμβητήρια, τις αίθουσες καλαθόσφαιρας, πετόσφαιρας κ.λπ., αλλά σε κάποια ηλικία διακόπτουν την άσκηση λόγω σπουδών, φόρτου εργασίας ή γάμου για τις γυναίκες και επανανακαλύπτουν την άσκηση στα 50 ή 60 τους χρόνια, διότι φθάνοντας πλέον στην πετυχημένη ηλικία φοβούνται κυρίως την παχυσαρκία και τις καρδιαγγειακές επιπλοκές. Αλλοι αρχίζουν να γερνούν και να θέλουν να διατηρήσουν τη σφριγηλότητά τους και αρχίζουν μια αθλητική δραστηριότητα, χωρίς κανένα ιατρικό έλεγχο.\nΣίγουρα σ' όλα τα άτομα που επιθυμούν να αθληθούν πρέπει να γίνεται προσεκτικός ιατρικός έλεγχος.\nΠράγματι η άσκηση κάνει καλό στην υγεία, αλλά κάθε άσκηση πρέπει να γίνεται ανάλογα με την ηλικία του ατόμου και εφόσον το άτομο μπορεί να την κάνει.\nΜέχρι τώρα έχουμε παραβλέψει τελείως την ιατρική πλευρά σε σχέση με την άσκηση.\nΤώρα με την εξάπλωση του «Αθλητισμός για όλους» πιστεύω ότι μικροί και μεγάλοι δεν πρέπει να αθλούνται χωρίς πιστοποιητικό υγείας από έναν καλό παθολόγο ή καρδιολόγο. Πόσο μάλλον άτομα κάποιας ηλικίας που ανακαλύπτουν ή επανανακαλύπτουν τα σπορ― αυτοί είναι η πιο μεγάλη κατηγορία ατόμων, ιδίως μετά την εξάπλωση του jogging. Τα άτομα αυτά δεν έχουν καμιά αθλητική δραστηριότητα ή ελάχιστη, διότι αφιερώθηκαν στην επαγγελματική τους ζωή.\nΠράγματι αυτές οι ηλικίες χρειάζονται μεγαλύτερη προσοχή. Η καθιστική ζωή, το άγχος και τα περιττά κιλά συσσωρεύουν προβλήματα ειδικά στους «δεσμώτες των πόλεων». Η ανάγκη για άθληση προβάλλει ολοένα και εντονότερα. Ο αριθμός των ατόμων κάποιας ηλικίας που αποφασίζει να κάνει jogging, να παίξει τένις, καλαθόσφαιρα, ποδόσφαιρο και γενικά να τρέχει και να παίζει αυξάνει με γρήγορο ρυθμό.\nΟι αρρώστιες της καρδιάς, του κυκλοφοριακού κ.λπ. αυξήθηκαν πολύ στις πολιτισμένες χώρες. Την αύξηση προκάλεσαν η έλλειψη κινητικότητας σε συνδυασμό με την υπερβολική τροφή, το άγχος και την κακή χρήση οινοπνεύματος και τσιγάρου.\nΤο έμφραγμα της καρδιάς είναι από τις πιο συνηθισμένες μορφές ασθενειών. Τα αίτια του εμφράγματος είναι πολλά:\n1) Το υπερβολικό βάρος (παχυσαρκία)\n3) Ελλειψη κινήσεως\n4) Αύξηση χοληστερίνης\n8) Νευρική υπερένταση κ.λπ.\nΤι συμβουλεύουμε σ' αυτές τις ηλικίες να κάνουν:\nα) Κλινική εξέταση: Που αφορά την καρδιά, τους πνεύμονες, το γαστρεντερικό σύστημα, το μυϊκό, τις αρθρώσεις κ.λπ.\nβ) Εργαστηριακές εξετάσεις: Γενική αίματος, ταχύτητα καθιζήσεως ερυθρών αιμοσφαιρίων, ουρία, σάκχαρο ορρού, χοληστερίνη ΗDL, LDL, τριγλυκερίδια, ουρικό οξύ και ό,τι άλλο κρίνει ο γιατρός, από το ιστορικό κατά τη ν κλινική εξέταση.\nγ) Ηλεκτροκαρδιογράφημα: Σε ηρεμία και κόπωση.\nΣύμφωνα με την Αμερικανική Εταιρεία Αθλητιατρικής, σε δοκιμασία κόπωσης θα πρέπει να υποβάλλονται όλα τα άτομα, ηλικίας μεγαλύτερης των 35 ετών, που επιθυμούν να ενταχθούν σε κάποιο πρόγραμμα συστηματικής άσκησης. Επειδή όμως κάτι τέτοιο πρακτικά είναι πολύ δύσκολο να εφαρμοστεί, η δοκιμασία κόπωσης επιβάλλεται να γίνεται στα άτομα της ηλικίας αυτής, τόσο όταν από τον ιατρικό έλεγχο διαπιστώνεται κάποιο πρόβλημα όσο και όταν συνυπάρχουν παράγοντες αυξημένου κινδύνου (έχουν αναφερθεί ανωτέρω) για την εμφάνιση ισχαιμικής καρδιοπάθειας.\nΣίγουρα μπορεί να γίνουν και άλλες παρακλινικές εξετάσεις στα αθλούμενα άτομα στα οποία, από το ιστορικό και την κλινική εξέταση, διαπιστώθηκε κάποιο ιδιαίτερο πρόβλημα υγείας.\nΠράγματι κάτι που πρέπει να λαμβάνεται σοβαρά υπόψη είναι το πρόγραμμα της άσκησης που θα πρέπει να έχει ορισμένα χαρακτηριστικά για να είναι ωφέλιμο και ανώδυνο για το άτομο. Ετσι αρχικά θα πρέπει να εξατομικεύεται το πρόγραμμα ανάλογα με το άτομο και την ηλικία. Ο τύπος και η διάρκεια της άσκησης θα πρέπει να αποσκοπούν στη βελτίωση των λειτουργικών χαρακτηριστικών των μυών, στη βελτίωση της κατασκευής του συνολικού σώματος, στην καλυτέρευση των λειτουργιών διάφορων οργάνων και στη βελτίωση της ψυχολογίας του ατόμου.\nΗ άσκηση, τέλος, θα πρέπει να απαγορεύεται ή να διακόπτεται σύμφωνα με ορισμένες αντενδείξεις.\nΣυμπτώματα που επιβάλλουν την άμεση διακοπή τής άσκησης:\n1) Εντονη κεφαλαλγία, ζάλη.\n2) Τάση για λιποθυμία.\n3) Εντονο αίσθημα παλμών.\n4) Εμφάνιση θωρακικού πόνου.\n6) Εντονη ωχρότητα.\n7) Ανεξήγητο αίσθημα αδιαθεσίας και σύγχυσης.\nΤελειώνοντας δε, θ' αναφέρω ότι η άσκηση πρέπει να γίνεται απ' όλους γιατί υπάρχουν πολλές επιστημονικές μελέτες που έδειξαν τα ευεργετικά της αποτελέσματα. Η άσκηση πρέπει να γίνει τρόπος ζωής, μέρος της καθημερινότητας, μια ευεργετική διέξοδος, μια απαραίτητη καταφυγή προς μια καλύτερη ποιότητα ζωής που θα φέρει και τη μακροζωία. Αλλά με ένα μήνυμα για τον Κύπριο αθλούμενο:\n«Παίξε - τρέξε είναι το σύνθημα, αλλά πάντοτε με τη σύμφωνο γνώμη του γιατρού».\nΠΗΓΗ: ΧΑΡΑΥΓΗ 10/10/2005


Κατερίνα Νοτοπούλου / Απαιτείται γενναία, απευθείας ένεση ρευστότητας στον τουριστικό κλάδο | Αυγή\nΗ Κατερίνα Νοτοπούλου στη Βουλή, 2021 (ΚΟΝΤΑΡΙΝΗΣ ΓΙΩΡΓΟΣ EUROKINISSI).\nΠροσπαθούν πάλι με καταστολή και αστυνομία να αντιμετωπίσουν την υγειονομική κατάσταση, όχι με διαγνωστικά τεστ και ιχνηλάτηση.\n«Δεν υπάρχει απολύτως κανένα σχέδιο από την κυβέρνηση για τον τουρισμό εν μέσω πανδημίας. Προσπαθούν πάλι με καταστολή και αστυνομία να αντιμετωπίσουν την υγειονομική κατάσταση, όχι με διαγνωστικά τεστ και ιχνηλάτηση. Πάνε με αυτόματο πιλότο. Τη μια μέρα κλείνουν την Μύκονο, την άλλη την ανοίγουν. Δεν υπάρχει σχέδιο. Θα μπορούσαν να δημιουργήσουν τουριστικές «φούσκες» σε συνεργασία με τους τοπικούς φορείς, το προτείνουν επιστημονικές ομάδες, αλλά δεν τις ακούνε καθόλου», δήλωσε Στο Κόκκινο η βουλευτής και Τομεάρχης Τουρισμού του ΣΥΡΙΖΑ-ΠΣ, Κατερίνα Νοτοπούλου.\n«Υπάρχει μεγάλη αγωνία για τον Αύγουστο, και ακούσαμε τη μεγάλη δυσαρέσκεια του κόσμου στην Μύκονο που εργάζεται στον κλάδο του τουρισμού. Υπέστη μεγάλη δυσφήμιση το τουριστικό προϊόν με τα ‘άνοιξε-κλείσε’ χωρίς σχέδιο», πρόσθεσε μιλώντας στον Γιώργο Τραπεζιώτη, η κ. Νοτοπούλου.\nΚαταλήγοντας, τόνισε επίσης ότι «υπάρχουν κάποια νησιά που είναι σε καλύτερη κατάσταση. Ωστόσο αν τα νησιά και οι περιοχές που έχουν πιο επιβαρυμένη υγειονομική εικόνα, δεν βοηθηθούν, αν δεν υπάρξει μια γενναία, απευθείας ένεση ρευστότητας, μη επιστρεπτέας τότε ο λογαριασμός τον Σεπτέμβριο θα είναι βαρύς κι ασήκωτος. Οι ζημιές που συσσώρευσαν οι επιχειρήσεις κι από την προηγούμενη χρονιά είναι ήδη πολύ μεγάλες. Με τη στάση της η κυβέρνηση υπονομεύει το τουριστικό προϊόν, ειδικά για τον Αύγουστο και τον Σεπτέμβριο, μήνες κατά τους οποίους οι εργαζόμενοι και οι επιχειρηματίες του κλάδου θα πρέπει να δουλέψουν».\n105,5 Sto Kokkino · Κατερίνα Νοτοπούλου - 105,5 Στο Κόκκινο - 30 Ιουλίου 2021


Κόρη γνωστού επιχειρηματία της νύχτας ποζάρει με...ζαρτιέρες - nassosblog.gr\n99k Views by Nassos 10 Φεβρουαρίου, 2020, 3:24 μμ inCelebrity News\nΈχει κλέψει την καρδιά του Κλάους Αθανασιάδη, αλλά και την δικιά μας με τις σέξι πόζες της.\nΗ Δώρα Γκουγκούση-κόρη του Θανάση Γκουγκούση-αυτή την φορά μπορεί να μην ποζάρει με μαγιό, ή με αθλητικά κάνοντας την γυμναστική της, όμως κατάφερε να αναστατώσει κόσμο, φορώντας τις ζαρτιέρες της.\nΔυναμίτης το κορίτσι λέμε!\nΠραγματικά τυχερός ο Κλαόυς!\n"Έσβησε" χθες στα 56 του ο κορυφαίος γυναικολόγος Παναγιώτης Μελιγδής\nΟ άγνωστος αρραβώνας του Φώτη Ντούλου με την Μαρία Κοντομηνά και…


Όποιος πιστεύει ότι η τρίτη δόση εμβολίου θα είναι και η τελευταία είναι βαθιά νυχτωμένος | NemeaPress\nΌποιος πιστεύει ότι η τρίτη δόση εμβολίου θα είναι και η τελευταία είναι βαθιά νυχτωμένος\nΗ αύξηση των κρουσμάτων κορονοϊού σε ολόκληρο τον κόσμο, τρομάζουν. Η μετάλλαξη Όμικρον σαρώνει! Μπήκε το 2022, τι γίνεται τώρα; Μέχρι πού θα φθάσει η πανδημία; Και με τα εμβόλια; Τι θα γίνει με τα εμβόλια; Κάθε πότε θα λαμβάνουμε δόσεις. Διαβάζουμε ένα ενδιαφέρον άρθρο σε αμερικανικό σάιτ:\nΟ Γουόλτερ Μπέικερ έχει λάβει από το φθινόπωρο του 2020 πέντε δόσεις εμβολίου κατά της COVID-19 και ήδη έχει αρχίσει να σκέφτεται πότε μπορεί να χρειαστεί ένα έκτο!\nΟ Μπέικερ, ένας 38χρονος υπάλληλος Γραφείου στη Νέα Υόρκη, έλαβε τις δύο πρώτες δόσεις εμβολίου AstraZeneca πριν από ένα χρόνο. Αγχωμένος με το γεγονός ότι έπρεπε να κάνει ράπιντ τεστ κάθε φορά που πήγαινε σε ένα παιχνίδι της ομάδας του, ο Μπέικερ υποχρεώθηκε να κάνει δυο δόσεις Moderna την άνοιξη!\nΣτη συνέχεια, όταν η κυβέρνηση προέτρεψε για αναμνηστική δόση, σκέφτηκε ότι προτιμάει να είναι ασφαλής παρά να «τρέχει», ειδικά λόγω του διαβήτη τύπου 2, σοβαρό παράγοντα κινδύνου για τον κορονοϊό. Κι αυτό ήταν το εμβόλιο Νο5! Επιπλέον κόλλησε και τον ιό μεταξύ των εμβολίων της AstraZeneca και της Moderna…\nΣκέψεις για νέες δόσεις\nΤώρα ο Μπέικερ είναι έτοιμος για την πιθανότητα «μιας ή δύο ακόμα αναμνηστικών δόσεων κάθε χρόνο». Οι ενδείξεις για μια τέτοια πολιτική έχουν ήδη αρχίσει να ακούγονται, τουλάχιστον στις Ηνωμένες Πολιτείες. Το Ισραήλ ήδη συζητάει αν θα προχωρήσει σε τέταρτη δόση εμβολίου για ομάδες υψηλού κινδύνου, συμπεριλαμβανομένων και των ατόμων άνω των 60 ετών, αλλά και των εργαζομένων στον τομέα της Υγείας.\nΠολλοί γιατροί υποστηρίζουν ότι κάποιοι Αμερικανοί θα πρέπει επίσης να επαναλάβουν τη δόση. Και οι κατασκευαστές των εμβολίων επιμένουν εδώ και καιρό ότι πιθανότατα θα χρειαστούμε ετήσιες δόσεις, τουλάχιστον. Άρα η σχέση μας με τα εμβόλια μόλις άρχισε. Θα γίνει κάτι σαν το ετήσιο εμβόλιο της γρίπης, λένε πολλοί.\n«Πιστεύω ότι θα πρέπει να συνεχίσουμε να ενημερώνουμε το εμβόλιο», δήλωσε η Κάτι Γκόστικ, ειδική επί των μολυσματικών ασθενειών, στο Πανεπιστήμιο του Σικάγο.\nΟι επιστήμονες αναθεωρούν τις απόψεις τους\nΣε παρόν σημείο της πανδημίας, ωστόσο, δεν υπάρχει κάτι επίσημο και από τον χώρο της ιατρικής σχετικά με τον αριθμό των εμβολίων, που θα χρειαστούμε μακροπρόθεσμα. Πολλοί από τους κορυφαίους λοιμωξιολόγους στον κόσμο έχουν αλλάξει στάση τις τελευταίες μόλις εβδομάδες για τα εμβόλια κατά του κορονοϊού.\nΤο καλοκαίρι που μας πέρασε, ο Αλί Ελέμπεντι, ένας ανοσολόγος στο Πανεπιστήμιο της Ουάσιγκτον, είχε δηλώσει: «Δεν υπάρχει περίπτωση να χρειαστούμε ετήσιους εμβολιασμούς». Τώρα το ξανασκέπτεται. Η προοπτική για εμβολιασμό κάθε χρόνο ίσως να ήταν μια ανακούφιση.\nΤον περασμένο χρόνο, η κυβέρνηση των ΗΠΑ συνέστησε σχεδόν σε όλους τους κατοίκους να εμβολιαστούν τρεις φορές και τώρα η πιθανότητα εμβολιασμού με γνώμονα την μετάλλαξη Όμικρον είναι κοντά. Αλλά το ακριβές σημείο για τον προσδιορισμό της συχνότητας εμβολιασμών δεν είναι τόσο εύκολο να βρεθεί – τόσο ο υποεμβολιασμός όσο και ο υπερεμβολιασμός έχουν μειονεκτήματα – και η υπόθεση σίγουρα δεν είναι τόσο απλή. Ίσως – όπως τονίζουν οι ειδικοί – βρισκόμαστε μόλις στην αρχή της εκστρατείας επαναληπτικού εμβολιασμού στον κόσμο.\nΥπάρχουν δύο βασικοί λόγοι για να εμβολιάζουμε ξανά τους ήδη εμβολιασμένους: Η σημαντική πτώση της άμυνας του οργανισμού μας και η μεγάλη αύξηση των κρουσμάτων του ιού.\nΕξακολουθούν, για παράδειγμα, οι επιστήμονες να προσπαθούν να καταλάβουν πόσο καλά το ανοσοποιητικό μας σύστημα ανταποκρίνεται στην «πληροφορία» που του προσφέρουν οι εμβολιασμοί. Για μήνες, οι επιστήμονες παρακολουθούν την αύξηση και την πτώση της προστασίας από ασυμπτωματικές λοιμώξεις και ηπιότερες μορφές COVID-19, δυναμική που φαίνεται στενά συνδεμένη με τα αντισώματα, τα μόρια που μπορούν να μεταφέρουν τους ιούς έξω από τα κύτταρα. Τα αντισώματα πάντα μειώνονται τους μήνες μετά τη μόλυνση ή τον εμβολιασμό, για οποιονδήποτε ιό.\nΓνώμονας, τα επίπεδα αντισωμάτων\nΜετά τις δύο πρώτες δόσεις με mRNA εμβόλια, τα επίπεδα των αντισωμάτων έπεσαν, περίπου πέντε έως δέκα φορές από το υψηλότερο επίπεδό τους σε σχεδόν έξι μήνες. Τώρα οι ανοσολόγοι παρακολουθούν τι συμβαίνει μετά την τρίτη δόση: Πού θα σταθεροποιηθούν τα επίπεδα αντισωμάτων και πόσος χρόνος θα χρειαστεί για να φτάσουμε στο επιθυμητό επίπεδο. Όσο πιο χαμηλά πέσουν ή όσο πιο απότομη είναι η πτώση τους, τόσο πιο γρήγορα μπορεί να μας ζητηθεί να επαναλάβουμε τον εμβολιασμό.\nΜετά την αναμνηστική δόση, αποκτά ο οργανισμός περισσότερα αντισώματα από ό,τι μετά τις πρώτες δόσεις.\nΕάν αυτή η διαδικασία συνεχίσει να λειτουργεί και μετά την τρίτη δόση, ή και την τέταρτη, ίσως μπορέσουμε να αποφύγουμε τον συχνό εμβολιασμό. Ο τελικός ρυθμός του εμβολιασμού θα εξαρτηθεί επίσης από το τι θέλουμε να επιτύχουμε τα εμβόλιά μας. Ο αποκλεισμός μιας σοβαρής ασθένειας απαιτεί λιγότερες δόσεις. Η προσπάθεια καταστολής των περισσότερων λοιμώξεων και της μεταδοτικότητας σημαίνει περισσότερες. Και θα πρέπει να θέσουμε εύλογα τις προσδοκίες μας.\n«Η επ’ αόριστον πρόληψη των λοιμώξεων είναι ένας πήχης που η εμβολιολογία, ιστορικά, δεν μπόρεσε να περάσει», είπε πρόσφατα η Κιτζμέκια Κόρμπετ, ανοσολόγος και προγραμματίστρια εμβολίων για την COVID-19 στο Χάρβαρντ.\nΌλα αυτά γίνονται πιο περίπλοκα, ωστόσο, αν ο ίδιος ο κορονοϊός συνεχίσει να μεταλλάσσεται. Η προστασία έναντι μιας παραλλαγής μπορεί να μην είναι τελικά αρκετή για να εμποδίσει μια άλλη. Ήδη, η Όμικρον είναι τόσο έντονη μετάλλαξη που πολλά από τα «εκπαιδευμένα» με εμβόλια αντισώματά μας, δεν την αναγνωρίζουν. Αυτό κάνει τους ανθρώπους που απέχουν πολύ από τις πρώτες τους δόσεις εμβολίων να είναι πιο ευάλωτοι: Τα αμυντικά τους τείχη είναι χαμηλά και η παραλλαγή είναι γενετικά προετοιμασμένη να ανέβει ψηλά.\nΟι κορονοϊοί δεν μεταλλάσσονται τόσο γρήγορα, αλλά ειδικοί όπως ο Ντέιβιντ Μαρτίνες, εμβολιολόγος στο Πανεπιστήμιο της Βόρειας Καρολίνας στο Chapel Hill, πιστεύουν ότι «η πολιτική μας για την ενίσχυση του οργανισμού θα καθοδηγηθεί από τις μεταλλάξεις του ιού». «Όσο περισσότερες οι παραλλαγές που μας προβληματίζουν και όσο πιο συχνά βρεθούμε αντιμέτωποι μαζί τους, τόσο περισσότερες δόσεις θα χρειαστούμε».\nΠόσο μπορεί να αντέξει το ανοσοποιητικό\nΕξίσου σημαντικό με το να υποστηρίξουμε την ανάγκη νέες δόσεις είναι και το να καθορίσουμε πόσο μπορεί να αντέξει το ανοσοποιητικό μας σύστημα (και το σώμα μας). Θα φθάσουμε σε κάποιο σημείο που μια ακόμη δόση από ακριβώς το ίδιο εμβόλιο δεν θα έχει ανταπόκριση από την άμυνα του οργανισμού. Τα τρέχοντα σχήματα εμβολιασμού δεν ενέχουν αυτόν τον κίνδυνο ακόμη. Αλλά η επαναλαμβανόμενες δόσεις κάθε λίγους μήνες μπορεί να προκαλέσουν (τουλάχιστον) περιττό κόστος.\nΚάποια προβλήματα που προκύπτουν είναι υλικοτεχνικά. Όσο περισσότερα εμβόλια χρειαζόμαστε, τόσο περισσότερα θα πρέπει να κατασκευάσουμε και τόσο πιο συχνά οι υπάλληλοι της δημόσιας Υγείας θα πρέπει να πείσουν τις κοινότητες να τα αποδεχτούν.\nΟι παρενέργειες μπορεί να κρατήσουν τους ανθρώπους εκτός εργασίας ή τα παιδιά μακριά από το σχολείο και οι ερευνητές δεν γνωρίζουν ακόμη σε ποιο βαθμό οι συνεχείς δόσεις μπορούν να αυξήσουν τον κίνδυνο σπάνιων, σοβαρών συμβάντων όπως η καρδιακή ανεπάρκεια ή φλεγμονή.\nΤο Ηνωμένο Βασίλειο και το Ισραήλ μείωσαν πρόσφατα στο μισό το μεσοδιάστημα δοσολογίας μεταξύ της δεύτερης και της τρίτης δόσης, από πέντε ή έξι μήνες σε τρεις, ώστε περισσότεροι άνθρωποι να μπορούν να ενισχύσουν την άμυνά τους νωρίτερα. Η βιολογία του SARS-CoV-2 είναι πολύ διαφορετική από αυτή των ιών της γρίπης.\nΣτόχος ένα παγκόσμιο εμβόλιο\nΗ ομάδα του στο University of North Carolina System είναι μία από τις πολλές ομάδες που αγωνίζονται για ένα παγκόσμιο εμβόλιο κατά του κορονοϊού, που θα μπορούσε να αποκρούσει μια πληθώρα παραλλαγών (και ίσως, σε ορισμένες περιπτώσεις, μερικά από τα πιο μακρινά ξαδέρφια τους – SARS-1, MERS και παρόμοια). Άλλοι ερευνητές αισθάνονται αισιόδοξοι για τα εμβόλια με ρινικό σπρέι που θα μπορούσαν να εξαλείψουν τις ειδικές ανοσοαποκρίσεις των αεραγωγών.\nΑκόμα κι αν αυτά τα νέα σκευάσματα είναι καλύτερα στο να χτυπήσουν τον ιό, δεν θα είναι και πανάκεια. Θα πρέπει ακόμα να βρούμε έναν τρόπο να πείσουμε το σώμα να «θυμάται» τις δόσεις μακροπρόθεσμα.\nΒρισκόμαστε ακόμα στην αρχή όσον αφορά τα εμβόλια και τις απαιτούμενες δόσεις κι όσο ο χρόνος περνάει τόσο οι επιστήμονες δυναμώνουν τα όπλα τους ενάντια στον κορονοϊό… Περιμένουμε οπλισμένοι με υπομονή.\n← Πρωτοχρονιά στο Ναύπλιο με τεράστια Ελληνική σημαία και ψηφιακά βεγγαλικά -VIDEO\nΝαύπλιο: Πρωτοχρονιάτικο μπάνιο στη παραλία της Αρβανιτιάς →


Όλα τα συστατικά μέρη ενός δημιουργού: phpdude | WorldWideScripts.net\nΌλα τα συστατικά του phpdude\nΗ παρακάτω λίστα περιέχει όλα τα σενάρια, plug-ins και add-ons του συγγραφέα phpdude, που είναι εισηγμένες στο WorldWideScripts.net.\nProperties:Δημιουργήθηκε: 18 Νοέμ 11? Τελευταία ΕνημέρωσηΑυτές είναι μερικές μόνο από τις ιδιότητες αυτού του στοιχείου. Πηγαίνετε στη σελίδα λεπτομερειών για να δείτε όλες τις δυνατότητες!\nΛέξεις-κλειδιά:το ηλεκτρονικό εμπόριο, όλα τα στοιχεία, απαγόρευση, απαγόρευση plugin, απαγόρευση IP, πανό, IP plugin, απαγόρευση χρήσης, wordpress απαγόρευση IP, wordpress IP bannerΜπορείτε να εισάγετε λέξεις-κλειδιά στην αναζήτηση!\nProperties:Δημιουργήθηκε: 26 Φεβρουαρίου 11, Τελευταία ενημέρωση: N / A, Υψηλής ανάλυσης: Κανένα, Αρχείων που περιλαμβάνονται: PHP, Έκδοση Λογισμικού: WordPress 4.2, 4.1 WordPress, WordPress 4.0, 3.9 WordPress, WordPress 3.8, 3.7 WordPress, WordPress 3.6, 3.5 WordPress, WordPress 3.4, 3.3 WordPress, WordPress 3.2, 3.1 WordPress, WordPress 3.0Αυτές είναι μερικές μόνο από τις ιδιότητες αυτού του στοιχείου. Πηγαίνετε στη σελίδα λεπτομερειών για να δείτε όλες τις δυνατότητες!\nΛέξεις-κλειδιά:το ηλεκτρονικό εμπόριο, το ηλεκτρονικό εμπόριο, Όλα τα Προϊόντα, συγγραφείς, αυτόματη παραπομπή, CodeCanyon, Envato, παραπομπής, παραπομπή όνομα χρήστη, __SITENAME__Μπορείτε να εισάγετε λέξεις-κλειδιά στην αναζήτηση!\nProperties:Δημιουργήθηκε: 31 Ιανουαρίου του 11, Τελευταία ενημέρωση: 31, Ιανουαρίου του 13, Υψηλής ανάλυσης: Κανένα, Συμβατά προγράμματα περιήγησης: IE6, IE7, IE8, IE9, IE10, IE11, Firefox, Safari, Opera, Chrome, Αρχεία που περιλαμβάνονται: CSS, PHP, SQL, Έκδοση Λογισμικού: PHP 5.x, MySQL 5.xΑυτές είναι μερικές μόνο από τις ιδιότητες αυτού του στοιχείου. Πηγαίνετε στη σελίδα λεπτομερειών για να δείτε όλες τις δυνατότητες!\nΛέξεις-κλειδιά:το ηλεκτρονικό εμπόριο, το ηλεκτρονικό εμπόριο, Όλα τα Προϊόντα, ακολουθείται, οπαδοί, φίλους, κοινωνικός, Στατιστικά, κελάδημα, twitter στατιστικές σουίτα, unfollowedΜπορείτε να εισάγετε λέξεις-κλειδιά στην αναζήτηση!\nProperties:Δημιουργήθηκε: 23 Ιουνίου 10, Τελευταία ενημέρωση: N / A, Υψηλής ανάλυσης: Κανένα, Συμβατά προγράμματα περιήγησης: IE6, IE7, IE8, IE9, IE10, IE11, Firefox, Safari, Opera, Chrome, Αρχείων που περιλαμβάνονται: HTML, CSS, Πολυεπίπεδη PSD, Έκδοση Λογισμικού: CSS3Αυτές είναι μερικές μόνο από τις ιδιότητες αυτού του στοιχείου. Πηγαίνετε στη σελίδα λεπτομερειών για να δείτε όλες τις δυνατότητες!\nΛέξεις-κλειδιά:το ηλεκτρονικό εμπόριο, το ηλεκτρονικό εμπόριο, Όλα τα Προϊόντα, διαχειριστή, admin περιοχή, πρότυπο το admin, CSS2, μενού, πλοήγηση, απλός, καρτέλες, πρότυποΜπορείτε να εισάγετε λέξεις-κλειδιά στην αναζήτηση!\nProperties:Δημιουργήθηκε: 22 Ιούν, 10? Τελευταία ΕνημέρωσηΑυτές είναι μερικές μόνο από τις ιδιότητες αυτού του στοιχείου. Πηγαίνετε στη σελίδα λεπτομερειών για να δείτε όλες τις δυνατότητες!\nΛέξεις-κλειδιά:το ηλεκτρονικό εμπόριο, το ηλεκτρονικό εμπόριο, όλα τα στοιχεία, νόστιμα, Digg, dribbble, τροφοδοσίες, flickr, lifestream, κοινωνικές, tumblr, twitter, VimeoΜπορείτε να εισάγετε λέξεις-κλειδιά στην αναζήτηση!\nProperties:Δημιουργήθηκε: 18 του Ιουνίου του 10? Τελευταία ΕνημέρωσηΑυτές είναι μερικές μόνο από τις ιδιότητες αυτού του στοιχείου. Πηγαίνετε στη σελίδα λεπτομερειών για να δείτε όλες τις δυνατότητες!\nΛέξεις-κλειδιά:το ηλεκτρονικό εμπόριο, το ηλεκτρονικό εμπόριο, όλα τα στοιχεία, api, συγγραφείς, Envato, τροφοδοσίες, αγορά, plugin, τα τελευταία στοιχεία, widget, wordpress, WPΜπορείτε να εισάγετε λέξεις-κλειδιά στην αναζήτηση!\nΛέξεις-κλειδιά:το ηλεκτρονικό εμπόριο, το ηλεκτρονικό εμπόριο, Όλα τα Προϊόντα, διαχείριση πελατών, μολύβδου tracker, οδηγεί, php, διαχείριση έργουΜπορείτε να εισάγετε λέξεις-κλειδιά στην αναζήτηση!\nProperties:Δημιουργήθηκε: 15 Απρ 10? Τελευταία ενημέρωσηΑυτές είναι μερικές μόνο από τις ιδιότητες αυτού του στοιχείου. Πηγαίνετε στη σελίδα λεπτομερειών για να δείτε όλες τις δυνατότητες!\nΛέξεις-κλειδιά:το ηλεκτρονικό εμπόριο, όλα τα στοιχεία, τα σχόλια, αντιδράσεις, κοινωνικές, κοινωνικών μέσων μαζικής ενημέρωσης, παραπομπών, twitter, twitter αντιδράσεις, twitter αναζήτηση, twitter παραπομπώνΜπορείτε να εισάγετε λέξεις-κλειδιά στην αναζήτηση!\nΚατηγορία:PHP Scripts / Help and Support ToolsΚάντε κλικ στην κατηγορία για όλα τα σενάρια, plug-ins και add-ons για να περιηγηθείτε!\nProperties:Δημιουργήθηκε: 2 Απρ, 10? Τελευταία ΕνημέρωσηΑυτές είναι μερικές μόνο από τις ιδιότητες αυτού του στοιχείου. Πηγαίνετε στη σελίδα λεπτομερειών για να δείτε όλες τις δυνατότητες!\nΛέξεις-κλειδιά:το ηλεκτρονικό εμπόριο, όλα τα στοιχεία, αναφέρει, κοινωνικές, κοινωνικών μέσων μαζικής ενημέρωσης, κοινωνική στήριξη, υποστήριξη, εισιτήρια υποστήριξης, εισιτήρια, τιτίβισμα, twitter, twitter υποστήριξηΜπορείτε να εισάγετε λέξεις-κλειδιά στην αναζήτηση!


Σάβ, 21/11/2020 - 20:57\nΜάχη με τον χρόνο δίνουν ειδικοί και κυβερνήσεις ανά το παγκόσμιο ενόψει και των Χριστουγέννων. Αρκετοί ηγέτες και αξιωματούχοι, χωρών, διεμήνυσαν πως τα φετινά Χριστούγεννα, δεν θα θυμίζουν σε τίποτα τους εορτασμούς των προηγούμενων χρόνων λόγω κορωνοϊού.\nΣτην Κύπρο ήδη υπουργός υγείας και επιδημιολόγοι έχουν δώσει το στίγμα για τους φετινούς εορτασμούς, ξεκαθαρίζοντας πως τα φετινά κάλαντα θα είναι διαφορετικά...\nΤα καθιερωμένα εορταστικά τραπέζια στα σπίτια θα είναι με λιγότερα άτομα και όχι όπως τα έχουμε συνηθίσει αφού οι περιορισμοί στον αριθμό συναθροίσεων θεωρούνται δεδομένοι, χωρίς να αποκλείεται βέβαια να αυξηθεί ελάχιστα ο αριθμός.\n"Να γίνουν σε στενό οικογενειακό περιβάλλον διότι εάν δεν είμαστε προσεχτικοί 2-3 βδομάδες αργότερα, ίσως να έχουμε να αντιμετωπίσουμε ένα τρίτο κύμα λοιμώξεων."\n"Θα πρέπει να θεωρούμε δεδομένο ότι περιορισμοί στις συναθροίσεις και άλλοι σχετικοί θα υπάρχουν."\nΚαι οι εκκλησιασμοί όπως όλα δείχνουν δεν θα μείνουν ανεπηρέαστοι, αφού, αναμένεται να τεθεί προς συζήτηση ο μέγιστος αριθμός των πιστών που θα μπορεί να παρευρεθεί στις εκκλησίες.\n"Αυτό θα μπορούσε να γίνει με διπλές λειτουργίες, ούτως ώστε να εξυπηρετηθεί περισσότερος κόσμος."\nΤο μεγάλο ερωτηματικό αλλά και το στοίχημα είναι το τι μέλλει γενέσθαι με την αγορά αλλά και με τις επιχειρήσεις που έχουν την τιμητική τους την περίοδο των Χριστουγέννων δεδομένου πως η καταναλωτική κίνηση εκτοξεύεται.\n"Δεν σημαίνει οτι η αγορά θα είναι σε παύση, δεν σημαίνει οτι θα έχει παγώσει η αγορά, ούτε οτι θα υπάρχουν τόσο σοβαροί περιορισμοί αλλά η απαραίτητη προϋπόθεση είναι να βγούμε πρώτα από αυτή την συγκεκριμένη έξαρση, στην οποία βρισκόμαστε τώρα αυτή την περίοδο."\nΣε ό,τι αφορά στην εστίαση, οι ειδικοί προσανατολίζονται στο να προτείνουν σταδιακή επαναλειτουργία στη Λεμεσό, και λειτουργία των επιχειρήσεων στις υπόλοιπες επαρχίες χωρίς λευκή επιταγή... αλλά με περιορισμούς στα άτομα και τα ωράρια.\n"Από τις 30 Νοεμβρίου μέχρι και την περίοδο των Χριστουγέννων σταδιακά να είμαστε σε μια φάση θα μπορούν να επαναλειτουργήσουν όσον το δυνατόν περισσότεροι χώροι πάντα σε ένα πλαίσιο ασφάλειας που σημαίνει οτι ούτε μεγάλη διασπορά θα παρατηρείται αλλά και θα μπορεί ο κόσμος να κινηθεί και τουλάχιστον να ζήσει κάπως γιορτές μαζί με τους αγαπημένους του."\nΤο μόνο σίγουρο είναι πως η μάσκα θα μας συντροφεύει καθόλη την διάρκεια των εορτών τόσο σε εσωτερικούς όσο και σε εξωτερικούς χώρους, αφού η υποχρεωτική χρήση της θα ισχύει τουλάχιστον μέχρι τις 15 Ιανουαρίου. Άρα ακόμη οι εξορμήσεις των μικρών για τα κάλαντα, θα πρέπει να γίνονται με μάσκες!\nΚαλός προγραμματισμός αλλά και προετοιμασία χρειάζεται και για την έλευση φοιτητών στο νησί για τις γιορτές. Κάτι που δεν αφήνει αδιάφορους τους ειδικούς.\n"Ενόψει της έλευσης και άφιξης ταξιδιωτών από το εξωτερικό όπως θα είναι φοιτητές αλλά και άλλοι Κύπριοι που μπορούν να επισκεφτούν την χώρα εκείνη την περίοδο άρα θα πρέπει να θεωρούμε δεδομένο οτι σίγουρα κάποιοι κανόνες θα υπάρχουν, κάποια μέτρα θα υπάρχουν."\nΚρίσιμη χαρακτηρίζεται η ερχόμενη βδομάδα, αφού, την Τρίτη η επιδημιολογική ομάδα αναμένεται να συζητήσει τα επόμενα βήματα ως προς τα περιοριστικά μέτρα που ισχύουν τόσο τοπικά όσο και σε παγκύπρια βάση. Οι επόμενες ημέρες θα ξεκαθαρίσουν και το τοπίο ως προς την επιδημιολογική εικόνα της Κύπρου και το κατά πόσον τα μέτρα αποδίδουν, παράγοντας που θα καθορίσει και τις τελικές αποφάσεις για τα Χριστούγεννα. Ορατό είναι το ενδεχόμενο να παρθεί απόφαση για επίσπευση της άρσης του lockdown στην Πάφο.\nΗ Δρ. Μαρία Κολιού μίλησε για ισορροπημένα μέτρα, ώστε να μπορέσουμε να γιορτάσουμε αλλά χωρίς να θέσουμε σε κίνδυνο την επιδημιολογική εικόνα της χώρας. Αναφέρθηκε σε μειωμένες συναθροίσεις σε εκκλησίες και κέντρα αναψυχής και πρότεινε γιορτές στο σπίτι.\nΕρωτηθείσα αν πρόκειται να ανοίξουμε για λίγο ώστε να "αναπνεύσει" η αγορά, είπε ότι μερικές μέρες χαλαρώσεων θα φέρει χειρότερα αποτελέσματα.\n"Θα πρέπει να γιορτάσουμε με σύνεση και κάποιους περιορισμούς", επεσήμανε.


ΦΑΤΣΟΥΛΑ: Για λίγο χαλασμένο αλεύρι...\nΓια λίγο χαλασμένο αλεύρι...\nΠολλοί νεκροί και τραυματίες απο έκρηξη σε χωματερή στο Μπενίν\nΠολλούς νεκρούς και τραυματίες άφησε πίσω της έκρηξη που σημειώθηκε σε χώρο καύσης απορριμμάτων στην πόλη τόρι Αβάμε του Μπενίν, βορειοδυτικά της πρωτεύουσας Κοτόνου. Τα θύματα βρέθηκαν εκεί για να μαζέψουν το ληγμένο αλεύρι πριν αυτό καταστραφεί.\nΟ περιφερειάρχης Μπρούνο Χούσου, μιλώντας στο Reuters έκανε λόγο για «εκατοντάδες τραυματίες και ορισμένους θανάτους».\nΗ αστυνομία έκανε λόγο για δύο νεκρούς, όμως το κινεζικό πρακτορείο Xinhua, επικαλούμενο το ιδιωτικό τηλεοπτικό κανάλι Canal3 του Μπενίν, μετέδωσε ότι οι απανθρακωμένοι είναι σχεδόν 100 και ότι άλλοι 200 άνθρωποι έχουν υποστεί εγκαύματα τρίτου βαθμού.\nΗ έκρηξη σημειώθηκε αργά το βράδυ της Πέμπτης, όταν ένα πλήθος ανθρώπων όρμησε στη χωματερή για να μαζέψει το ληγμένο αλεύρι που είχε πεταχθεί εκεί προκειμένου να καταστραφεί.\nΜια τοπική εταιρεία είχε πετάξει το χαλασμένο αλεύρι σε ένα λάκκο, το είχε περιλούσει με βενζίνη και του είχε βάλει φωτιά για να το κάψει. Στο χώρο ήταν παρόντες για να πιστοποιήσουν την καύση αστυνομικοί και εκπρόσωποι των τελωνειακών αρχών, όμως καθώς έφευγαν το πλήθος που είχε συγκεντρωθεί έτρεξε να μαζέψει όσους σάκους με αλεύρι δεν είχαν πάρει ακόμη φωτιά. Τη στιγμή εκείνη σημειώθηκε η έκρηξη.\n«Όλοι όσοι βρίσκονταν μέσα στον λάκκο σκοτώθηκαν ή τραυματίστηκαν», μετέδωσε το κανάλι.\nΣε πολλές χώρες της Δυτικής Αφρικής οι κανονισμοί ασφαλείας στους χώρους καταστροφής βιομηχανικών και άλλων απορριμμάτων είναι ανεπαρκείς. Συχνά, τα οικιακά σκουπίδια απορρίπτονται μαζί με ηλεκτρονικά είδη, τοξικά λύματα ή εύφλεκτα υλικά. Και σε αντίθεση με τη Δύση, όπου στους χώρους απόρριψης επιτρέπεται η παρουσία μόνο των εργαζομένων, η ανέχεια αναγκάζει τους φτωχότερους Δυτικοαφρικανούς να ψάχνουν για τρόφιμα και άλλα είδη πρώτης ανάγκης στα σκουπίδια των πλουσιότερων συμπατριωτών τους.


Ο Ουκρανός Πρόεδρος προωθεί στο Φανάρι το Αυτοκέφαλο για... - Κιβωτός της Ορθοδοξίας\nΣυνάντηση αντιπροσώπου του Οικουμενικού Πατριάρχη με τον Π. Ποροσένκο\nΟ Ουκρανός Πρόεδρος προωθεί στο Φανάρι το Αυτοκέφαλο για την χώρα του\nΠέμπτη, 28 Ιουλίου 2016, 22:30\nO Πρόεδρος της Ουκρανίας Π. Ποροσένκο δέχθηκε την Πέμπτη 28 Ιουλίου τον Αρχιεπίσκοπο Τελμησού κ. Ιωβ, εκπρόσωπο του Οικουμενικού Πατριαρχείου.\nΟ κ. Ποροσένκο εξέφρασε ευγνωμοσύνη για το ενδιαφέρον που δείχνει το Οικουμενικό Πατριαρχείο στο θέμα της ενιαίας Ορθόδοξης Εκκλησίας στην Ουκρανία, και τόνισε ότι η Ιερά Σύνοδος του Οικουμενικού Πατριαρχείου, παρέπεμψε το θέμα της Αυτοκεφαλίας σε ειδική επιτροπή. Ο ίδιος είπε πως ελπίζει πως η επιτροπή δεν θα καθυστερήσει το πόρισμα της, λόγω της κρίσης που υπάρχει στην Ουκρανία.\nΜάλιστα είπε πως οι αρχές της χώρας ομόφωνα στηρίζουν την δημιουργία μιας ενιαίας Εκκλησίας στην Ουκρανία.\nΑπό την πλευρά του ο Αρχιεπίσκοπος Ιωβ μετέφερε τις ευχές του Οικουμενικού Πατριάρχη κ. Βαρθολομαίου, αλλά και του συνόλου της Μητέρας Εκκλησίας της Κωνσταντινουπόλεως.\nΕπίσης θέμα της συζήτησης ήταν ο ρόλος κράτους και Εκκλησίας ώστε να μην χρησιμοποιηθεί το θρησκευτικό ζήτημα για την περαιτέρω αποσταθεροποίηση της τρέχουσας κρίσης στη χώρα.\nΟ κ. Ποροσένκο εξήρε επίσης την συνεισφορά του Οικουμενικού Πατριάρχη στην επιτυχία της Μεγάλης Συνόδου. «Πιστεύω ότι αυτή ενίσχυσε και επιβεβαίωσε το κύρος του στον Ορθόδοξο κόσμο» είπε χαρακτηριστικά.\nΤην ίδια μέρα σε μεγάλη γιορτή που έγινε στο Κίεβο – στην επέτειο του εκχριστιανισμού των Ρως- ο κ. Ποροσένκο μίλησε για το θέμα του Αυτοκέφαλου στο συγκεντρωμένο πλήθος λέγοντας πως "το Οικουμενικό Πατριαρχείο είναι η Μητέρα Εκκλησία και προς αυτήν έχουμε στραφεί για να μας βοηθήσει να ξεπεράσουμε το πρόβλημα της διαίρεσης¨". Ενώ για το Αυτοκέφαλο είπε πως είναι μια ιστορική τάση και αναγκαιότητα καθώς «η διοικητική και γεωγραφική διαίρεση ακολουθείται και από τον εκκλησιαστικό διαχωρισμό», εννοώντας βέβαια την Ρωσία και το Πατριαρχείο Μόσχας.\nΠατριαρχείο Μόσχας, Οικουμενικό Πατριαρχείο, Ουκρανία, Ποροσένκο, Αυτοκέφαλο,


The Green Eye : Το Λημνιό\nΑπό καιρό ήθελα να σας γράψω για αυτή την έγχρωμη ποικιλία της πατρίδας μου, μια από τις αρχαιότερες ελληνικές ποικιλίες οινοποιίας, που λέγεται ότι ήταν το αγαπημένο κρασί του Αριστοτέλη. Το κρασί, που ο μεγάλος φιλόσοφος προτιμούσε να πίνει και φιλοσοφούσε! Αναφέρεται στα αρχαία συγγράμματα του Ησίοδου και του Αριστοτέλη ως το κρασί από τη «Λημνία σταφυλή» και ότι καλλιεργείτο στην αρχαία Ελλάδα... από τη Λήμνο εξαπλώθηκε σε όλη τη Βορειοανατολική Ελλάδα κυρίως στην Χαλκιδική και τα νησιά των Σποράδων. Όπως λένε οι οινολόγοι είναι μια δυναμική ερυθρή ποικιλία, μέτριας ζωηρότητας και παραγωγικότητας. Η εσοδεία 2013 στη Λήμνο αναμένεται πολύ καλή, με παραγωγή αρωματικών και ισορροπημένων κρασιών και για τις δύο ποικιλίες... δηλαδή και για το Μοσχάτο Αλεξανδρείας, που καλλιεργείται στο νησί.\nΗ ποικιλία στα αμπέλια παράγει συνήθως δύο σταφύλια ανά καρποφόρο βλαστό, στον τέταρτο και έκτο κόμβο. Είναι ποικιλία με ικανοποιητική αντοχή στις ασθένειες και ανθεκτική στην ξηρασία. Τα σταφύλια της είναι μικρού έως μετρίου μεγέθους, πυκνόρραγα με κυλινδρικό ή κωνικό σχήμα. Οι ράγες είναι μικρού μεγέθους και σφαιρικού σχήματος. Η περιγραφή από τους ειδικούς αναφέρει...ο φλοιός έχει κυανομελανό χρώμα, μέτριο πάχος και η σάρκα είναι μαλακή, άχρωμη και χυμώδης. Από την ποικιλία αυτή παράγονται ερυθροί, ροζέ και λευκοί ξηροί οίνοι ως επί το πλείστον επιτραπέζιοι. Διαμορφώνεται σε κυπελλοειδή ή γραμμοειδή σχήματα μόρφωσης Royat και δέχεται βραχύ κλάδεμα καρποφορίας. Σύμφωνα με σχετικό δημοσίευμα της ΚΕΟΣΟΕ, φέτος η ερυθρή ποικιλία Λημνιό δεν επηρεάστηκε σημαντικά από τις ιδιαίτερες συνθήκες, αποτέλεσμα μάλλον της μακρόχρονης παρουσίας της ποικιλίας στο νησί και του καλύτερου εγκλιματισμού της σε σχέση με το Μοσχάτο Αλεξανδρείας.\nΗ χαλαζόπτωση φέτος δεν προσέβαλε τις περιοχές της Ανατολικής Λήμνου, όπου καλλιεργείται κυρίως το Λημνιό. Είναι μια ποικιλία αμπέλου, που επιδεικνύει αναμφίβολα, το βάθος της πρότασης των σύγχρονων ελληνικών κρασιών στο σημερινό οινικό κόσμο. Το Λημνιό μπορεί να δώσει και ερυθρούς οίνους καλής ποιότητας, με την κατάλληλη οινοποίηση, μόνη της ή σε συνοινοποίηση με άλλες ποικιλίες. Στη Λήμνο, από τη ποικιλία αυτή, παράγονται κόκκινοι οίνοι με λεπτούς χαρακτήρες, που αναπτύσσουν πλούσιο μπουκέτο. Από τη συνοινοποίηση του Λημνιό (70%) με τις έγχρωμες γαλλικές ποικιλίες Cabernet Sauvignon και Cabernet franc (30%) παράγεται στη Χαλκιδική ο οίνος Ονομασίας Προέλευσης Ανωτέρας Ποιότητας (Ο.Π.Α.Π.) "Πλαγιές Μελιτώνα". Αυτός έχει βαθύ χρώμα και βελούδινη γεύση και απαιτείται ελάχιστος χρόνος παλαίωσης σε βαρέλι ένα έτος.\nΕίναι ένα σταφύλι, που αναφέρεται για πρώτη φορά από πολυάριθμους αρχαίους έλληνες συγγραφείς, όπως είναι ο Όμηρος, ο Ησίοδος και ο Πολυδεύκης, κάτι που εντείνει τη μοναδικότητά του. Δεν υπάρχει αμφιβολία πως αυτή η ερυθρή ποικιλία, που χρησιμοποιείται για την παραγωγή ερυθρών ξηρών κρασιών, διατηρεί τη σημασία της και στις μέρες μας, ακόμα και σε περιοχές, όπου βρέθηκε στο μακρινό παρελθόν, όπως είναι η ιστορική περιοχή της Μαρώνειας. Ο όρος ανθοσμία εισάγεται στη αρχαία Ελλάδα και αναφέρεται στην οσμή του κρασιού. Τα κρασιά από λημνιό έχουν χρώμα μέτριου βάθους, κομψά αρώματα μύτης και στόματος, στα οποία κυριαρχούν χαρακτήρες φρέσκων αρωματικών βοτάνων και κόκκινων φρούτων του δάσους. Στο στόμα έχουν μέτρια οξύτητα, μέτριες και μεταξένιες ταννίνες, εύρος και σχετικά υψηλή αλκοόλη. Το παράδοξο είναι πως το λημνιό υπάρχει μεν, αλλά δεν είναι πολύ διαδεδομένο στη Λήμνο, που θεωρείται η γενέτειρά του και του έχει δώσει το όνομά της. Το ντόπιο όνομα της ποικιλίας στο νησί είναι Καλαμπάκι ή Λημνιώτικο.\nΣτη πλειονότητα βρίσκεται στους αμπελώνες της Βόρειας Ελλάδας....στη Χαλκιδική (ΠΟΠ Πλαγιές Μελίτωνα) και τη Μαρώνεια Θράκης. Τα μονοποικιλιακά κρασιά από λημνιό έχουν συνήθως πολύ ελαφρύ στυλ, ενώ κατά κύριο λόγο δεν ωριμάζουν σε βαρέλι. Εν τούτοις, η ποικιλία χρησιμοποιείται συχνά σε χαρμάνια με διεθνείς ερυθρές ποικιλίες, που ωριμάζουν συνήθως σε βαρέλι, προκειμένου να προσθέσει χαρακτήρα και λεπτότητα. Θεωρείται ιδανικό για τους οινόφιλους, που θέλουν να ξεφύγουν από τα βαριά κρασιά από διεθνείς ποικιλίες και επιθυμούν ερυθρά κρασιά με ενδιαφέρουσα και καθαρή γεύση, που δομούνται πάνω σε διακριτικές ταννίνες. Ερυθρά κρασιά που μπορούν να συνοδεύσουν ακόμα και κάποια ψάρια, παρότι βέβαια, τα κρασιά από λημνιό ταιριάζουν με μαλακά κίτρινα τυριά, καθώς και με πιάτα που συνδυάζουν το κρέας με τα ζυμαρικά. Τα μονοποικιλιακά κρασιά από λημνιό, αλλά και τα χαρμάνια με αυτήν την ποικιλία, μπορούν να καταναλωθούν αμέσως μόλις κυκλοφορήσουν. Ωστόσο, τα πρώτα μπορούν να παλαιώσουν για τέσσερα έως επτά χρόνια, ενώ τα δεύτερα, συνήθως, για μεγαλύτερο χρονικό διάστημα.\nΟι αρχαίοι Έλληνες κατηγοριοποιούσαν τον οίνο ανάλογα με το χρώμα (λευκό, μέλανα, κίρρον) με τη παλαιότητα και με την γεύση. Το κρασί δεν ήταν απόσταγμα μόνο σταφυλιού, αλλά και σταφίδων και διάφορων άλλων φρούτων όπως σύκα και μήλα. Πρόσθεταν επίσης διάφορα αρώματα όπως για παράδειγμα ρητίνη, ρόδο και αλάτι. Στις φιλοσοφικές συζητήσεις ο οίνος είναι απαραίτητο στοιχείο των συμποσίων. Βοηθά τους συνδαιτυμόνες να χαλαρώσουν, να ξεδιπλώσουν τη σκέψη τους και διάκεινται θετικά στις απόψεις των άλλων. Οι συγκεντρώσεις γίνονταν σε σπίτια, όπου το κρασί έρρεε άφθονο αρχικά «άκρατον», δηλαδή καθαρό και στη συνέχεια «κεκραμμένον» με την προσθήκη νερού. Προβλήματα λύνονταν, έριδες δικαιολογούνταν και οι παραβρισκόμενοι συζητούσαν ανοιχτά και χαρούμενα με τη βοήθεια του αλκοόλ. Η ροή των συζητήσεων και το βάθος τους είναι καταγεγραμμένα στον πλούτο της ελληνικής γραμματείας.\nΤο αρχαίο φιλοσοφικό κείμενο "Συμπόσιον ή Περί Μέθης", είναι από τα μερικώς σωζόμενα έργα του μεγάλου έλληνα φιλοσόφου Αριστοτέλη. Ανήκει στα έργα της πρώιμης περιόδου του, χωρίς όμως να υπάρχει εικασία χρονολόγησής του. Η αρχαία ελληνική πεζογραφία και τα αρχαία ελληνικά έπη είναι διανθισμένα με αναφορές στο κρασί.\n-Ήταν ανάρμοστο να φτάνεις στο συμπόσιο μες στον ιδρώτα και τη σκόνη.\n-Το "μεθύειν", κατά Αριστοτέλη, δήλωνε ότι έπιναν οι άνθρωποι μετά τις θυσίες προς τους θεούς (μετά το "θυείν").\n-Το να μεθάει κανείς έχει δύο όψεις: η μια είναι απλώς να πίνει κι η άλλη να παραμιλάει από τη μέθη.\n-Η διαφορά ανάμεσα στην απόλαυση του κρασιού και στη μέθη είναι πως η απόλαυση του κρασιού οδηγεί στη χαλαρότητα και την άνεση, ενώ η μέθη στη φλυαρία.\n-Μέθη είναι το παραλήρημα, που ακολουθεί την ανάλωση του κρασιού.\n-Ανάσκελα πέφτουν όσοι πίνουν ποτό φτιαγμένο από κριθάρι, αυτό δηλ. που αποκαλούμε ζύθο.\n-Όσοι μεθάνε από κρασί πέφτουν μπρούμυτα, όσοι όμως μεθάνε από ζύθο γέρνουν πίσω το κεφάλι.\n-Αν το κρασί ζεσταθεί αρκετά, μεθάει λιγότερο όταν το πίνεις.\n-Για το κρασί, που ονομάζουν σαμαγόρειο, αν αναμείξεις τρία τέτοια ποτήρια με νερό μπορούν να μεθύσουν πάνω από σαράντα άντρες.\n-Το να ξεχνάς τελείως όσα έχουν γίνει ή ειπωθεί όσο είσαι πιωμένος δεν είναι μόνο αντίθετο σ' αυτό, που λέγεται για τα συμπόσια, ότι δηλ. γίνονται αιτίες να δημιουργηθούν φιλίες.


Μάχη γιγάντων για την τεχνολογία | NewsNowgr.com\nΗ έντονα αντικινεζική ατμόσφαιρα στην Ουάσιγκτον ρίχνει δυσοίωνες σκιές στις ατελέσφορες, μέχρι στιγμής, διαπραγματεύσεις με το Πεκίνο για τα ζητήματα εμπορίου\n. Την 1η Μαρτίου εκπνέει η προθεσμία για την επίτευξη συμφωνίας. Αν παρέλθει άκαρπη, τότε ο Τραμπ φέρεται αποφασισμένος να προχωρήσει σε γενικευμένο εμπορικό πόλεμο, κλιμακώνοντας το εγχείρημα που ξεκίνησε τον περασμένο Ιούνιο, όταν επέβαλε υψηλούς προστατευτικούς δασμούς, της τάξεως του 25%, σε σειρά κινεζικών προϊόντων.\nΟι τελευταίες δεκαετίες της φρενήρους οικονομικής μεγέθυνσης ανέδειξαν την Κίνα σε κατεξοχήν βιομηχανικό εργαστήρι του κόσμου.\nΧειροπέδες σε 36χρονο για ληστείες σε φούρνους και ζαχαροπλαστεία


Θάνος Μωραΐτης στα ΝΕΑ: «Είναι μονόδρομος η ευρεία προοδευτική συμμαχία» - Θάνος Μωραΐτης\nΟ νέος υφυπουργός Υποδομών απαντάει στα «ΝΕΑ», στον δημοσιογράφο Διονύση Νασόπουλο για την συμμετοχή του στην κυβέρνηση.\nΦαντάζομαι ότι το ερώτημα το έχετε ήδη δεχθεί και από τους πολιτικούς φίλους σας: Γιατί αποδεχθήκατε τη συμμετοχή σας στην κυβέρνηση του Αλέξη Τσίπρα;\nΑνταποκρίθηκα στην πρόσκληση του πρωθυπουργού γιατί πιστεύω ότι μπορεί να υπάρξει επόμενη μέρα για την συγκρότηση μιας νέας δυναμικής προοδευτικής συμμαχίας. Είναι μια ευρύτερη πρόσκληση που ανοίγει παράθυρο στο μέλλον και δεν έχει προαπαιτούμενα . Οι συμμαχίες χτίζονται στη βάση της σύνθεσης. Σε αυτή την συμμαχία προσέρχομαι με την πορεία μου και τις απόψεις μου.\nΗ κίνηση συνεπάγεται και ένταξη στον ΣΥΡΙΖΑ; Θα είναι το επόμενο βήμα σας;\nΌχι. Συνεργάζομαι με στόχο την δημιουργία ενός προοδευτικού μετώπου. Σε όλη την Ευρώπη έχει ανοίξει η συζήτηση για την συμπόρευση ευρύτερων προοδευτικών δυνάμεων. Αυτός ο διάλογος ανοίγει δυναμικά και στην Ελλάδα και δεν θα ανακοπεί.\nΠολλές δηλώσεις στο παρελθόν που κυκλοφόρησαν στο διαδίκτυο είναι πολύ σκληρές για τον ΣΥΡΙΖΑ. Πώς αυτές συνάδουν με την επιλογή σας;\nΣε όλη τη διάρκεια της πολιτικής μου πορείας δεν δίστασα να εκφράζω τις απόψεις μου δημοσίως. Υπερασπίστηκα ριζοσπαστικές μεταρρυθμίσεις. Εναντιώθηκα στη δεξιά στροφή του ΠΑΣΟΚ όπως εκφράστηκε στην κυβέρνηση Σαμαρά. Άσκησα πολύ σκληρή κριτική στον ΣΥΡΙΖΑ ιδιαίτερα για την συνεργασία με τους ΑΝΕΛ. Υπηρέτησα με πάθος την ανασύνθεση της κεντροαριστεράς. Δεν κρύβομαι απ’ ότι υπηρέτησα με πάθος, ανιδιοτέλεια και πίστη στις ιδέες μου. Με όσες δικαιώσεις στις επιλογές, λάθη αλλά και επώδυνες διαψεύσεις σε μια περίοδο μεγάλης πολιτικής φόρτισης στην ελληνική κοινωνία.\nΟι μέχρι πρότινος σύντροφοί σας θέτουν ζητήματα «πολιτικής ηθικής» και κάνουν λόγο για «delivery υπουργείων σε “πρόθυμους”»…\nΔεν δέχομαι τον όρο πρώην σύντροφοι. Με την πλειοψηφία όλων αυτών έχουμε δώσει κοινούς αγώνες και σφυρηλατήθηκε μια σχέση ζωής. Σέβομαι όσους διαφώνησαν. Είναι αστείο όμως να δέχομαι κριτική απ’ όσους κρίνουν εξ ιδίων τα αλλότρια μίας και έχουν ανοίξει ήδη υποκατάστημα της ΝΔ. Απ’ όσους οδήγησαν στα σημερινά αδιέξοδα το ΚΙΝΑΛ γιατί έχουν μοναδικό στόχο, κυριολεκτικά ζουν και αναπνέουν, για να συνεργαστούν με την δεξιά. Δυστυχώς, ακόμα δεν κατάλαβαν τίποτε. Διαψεύδουν καθημερινά με οδυνηρό τρόπο τις προσδοκίες των προοδευτικών πολιτών.\nΤο γυαλί με το Κίνημα Αλλαγής ράγισε επειδή δεν πήρατε συγκεκριμένες θέσεις;\nΜε την επιστολή μου πριν λίγο καιρό εξήγησα εκτενώς τους λόγους που με έκαναν να απομακρυνθώ από το ΚΙΝΑΛ. Πιστεύω ότι εξέφρασα πάρα πολλούς συντρόφους που είχαν τις ίδιες αγωνίες. Άκουσα κάποια ψελλίσματα διαρροών . Πρόκειται για αστειότητες. Το αν κάποιος είναι «κυνηγός καρέκλας» κρίνεται στην πράξη. Αρνήθηκα υπουργική καρέκλα το 2013 γιατί πίστευα ότι το ΠΑΣΟΚ είχε πάρει λάθος δρόμο στην συγκυβέρνηση με τη ΝΔ, αντίθετα με όσες και όσους έκαναν ακριβώς το αντίθετο. Δεν επέλεξα το 2015 μια σίγουρη επανεκλογή με το ΠΑΣΟΚ για πίστεψα με άλλους συντρόφους μου ένα εγχείρημα σε μια άλλη πολιτική κατεύθυνση . Το 2015 ανταποκρίθηκα στο κάλεσμα Γεννηματά σε μη εκλόγιμη θέση στο ψηφοδέλτιο επικρατείας. Η πορεία μου είναι ξεκάθαρη και οδηγός μου ήταν πάντα οι αρχές και οι αξίες μου . Υπηρέτησα πάντα ότι πίστευα ότι ήταν κάθε φορά καλύτερο πρώτα για την χώρα αλλά και τον προοδευτικό χώρο.\nΟι αντιδράσεις από το εσωτερικό του ΣΥΡΙΖΑ για μια επιχείρηση «πασοκοποίησης» του κόμματος, πώς αντιμετωπίζονται από την πλευρά σας;\nΝομίζω ότι αν συμφωνούμε ότι μια ευρεία προοδευτική συμμαχία αποτελεί μονόδρομο, θα συμφωνήσουμε ότι απαιτείται πολιτική γενναιότητα, τόλμη και νοοτροπία ανοιχτών οριζόντων απ’ όλους μας για να υλοποιηθεί.\nΘεωρείτε ότι πράγματι υπάρχει το κατάλληλο έδαφος για ένα «προοδευτικό μέτωπο», όπως το εννοεί ο ΣΥΡΙΖΑ;\nΤο έδαφος είναι έτοιμο γιατί οι προοδευτικοί πολίτες έχουν αντιληφθεί την αναγκαιότητα αυτή. Η επέλαση της ακροδεξίας, ο βαλκανικός νεοφιλελευθερισμός που προβάλλει ως λύση για την χώρα η ΝΔ απαιτεί να ανοίξουν οι δίαυλοι διαλόγου στις προοδευτικές δυνάμεις και θα ανοίξουν. Δεν μπορεί όσα συνέβησαν και μας πλήγωσαν τα τελευταία δέκα χρόνια να εξακολουθούν να υψώνουν ακόμα τείχη άρνησης στον διάλογο και τελικά στην συμπόρευση των προοδευτικών πολιτών.\nΗ κεντροαριστερά βρίσκεται στις ιδέες της. Μένει να συγκροτηθεί το προοδευτικό μέτωπο που θα τις υπηρετήσει.\nΔεν στήνουμε οδοφράγματα απλά για να ανοιγοκλείνει ο δρόμος προς την εξουσία. Ο στόχος και το πολιτικό στοίχημα είναι να προταχθεί μια προοδευτική συμμαχία που θα αγκαλιάσει τις υγιείς παραγωγικές δυνάμεις του τόπου, τις κοινωνικές ομάδες που επλήγησαν από την κρίση, τη γενιά του braindrain.Οι ιδέες είναι που θα ενώσουν και θα πείσουν στο τέλος. Όχι απλά για να ανακόψουν τον δρόμο στην δεξιά με τις ακροδεξιές συνιστώσες της αλλά και για να ανοίξουν ένα δρόμο για μια προοδευτική διακυβέρνηση μακράς πνοής που έχει ανάγκη ο τόπος. Αυτός είναι ο στόχος.\nΠροηγούμενο:Δήλωση Θάνου για τη πρόσκληση του πρωθυπουργού για τη συγκρότηση μιας πλατιάς προοδευτικής συμμαχίας\nΕπόμενο:Συνέντευξη Θ. Μωραΐτη στο ΑΠΕ: «Όσα μπορεί να ενώσουν τους προοδευτικούς πολίτες είναι περισσότερα από όσα τους χωρίζουν»


Μεγάλες αποκαλύψεις από το παρελθόν έρχονται στην επιφάνεια και τα επόμενα επεισόδια (61-63) της δραματικής σειράς «Έξαψη» θα μας συγκλονίσουν.\nΤο παρελθόν στοιχειώνει Αλέξανδρο και Κλαίρη στο επεισόδιο 61\nΗ ρωγμή στη σχέση τους μοιάζει ανεπανόρθωτη. Η Βίκυ αρχίζει να φοβάται όταν πολλές φωτογραφίες της βρίσκονται σε ένα αναπάντεχο μέρος. Η Μαρίνα προσπαθεί να συνδέσει τη συνέντευξη της Δανέζη με την υπόθεσή της. Τα αποτελέσματα της νεκροψίας της Ίριδας περιπλέκουν κι άλλο τα πράγματα. Ο Ορφέας μπαίνει στο στόχαστρο του Αξιώτη. Τον θεωρεί υπεύθυνο για την τροπή που πήραν τα πράγματα. Ο Μηνάς φτάνει στην απελπισία. Αποφασίζει να παραδοθεί στις αρχές.\nΑπειλές και αποκαλύψεις στο επεισόδιο 62\nΗ ζωή της Κλαίρης γίνεται ξανά άνω κάτω. Ο Αλέξανδρος προσπαθεί, μάταια, να απολογηθεί. Την ίδια στιγμή, ο Τίμος δυσκολεύεται να αντιμετωπίσει τη Τζόυ. Ο Γιάννος συνεχίζει την απεργία πείνας στη φυλακή. Ενώ ταυτόχρονα δέχεται απειλές από τα τσιράκια του Μπαρδάκα. Όλες οι εικασίες του Ορφέα για την υπόθεση της Βίκυς πέφτουν στο κενό. Την απόφαση του Μηνά να παραδοθεί ακολουθεί μια ακόμα συνταρακτική αποκάλυψη. Τα κομμάτια του παζλ αρχίζουν να ενώνονται. Η Βίκυ μπαίνει στο σπίτι της με τον άνθρωπο που προσπάθησε να τη σκοτώσει.\nΒίαιη επίθεση στο επεισόδιο 63\nΔείτε Δευτέρα, Τρίτη και Τετάρτη στις 21:00 τα επόμενα επεισόδια (61-63) της σειράς Έξαψη στο MEGA.\nΈξαψη Spoiler Οριστικό: Αυτός είναι ο δολοφόνος – Σε σοκ η Βίκυ\nΣιωπηλός Δρόμος: Κανείς δεν είναι αυτό που φαίνεται – Το παζλ συμπληρώνεται\nΠΡΟΗΓΟΥΜΕΝΟ ΑΡΘΡΟThe Bachelor 2: Τα γυρίσματα ξεκίνησαν – Ο ρόλος του Γιώργου Σατσίδη\nΕΠΟΜΕΝΟ ΑΡΘΡΟ8 Λέξεις – Μαίρη: «Θα ανοίξω το στόμα μου κι όποιον πάρει ο χάρος»


Δεν έχετε καμία ελπίδα… | mantri\nΔεν έχετε καμία ελπίδα…\nΑύγουστος 30, 2007 · Filed under Loop ಫೆ Lykರs speaking\nΑυτός είναι ο νέος δρόμος που θα φτιαχτεί. Ιονία οδος…\nΑυτές είναι οι φωτιές.\nΜάλλον είναι τυχαίο που αυτά τα δύο «μεγάλα» έργα έχουν την ίδια διαδρομή.\nΦιλέτο για οικοπεδοφάγους που θα διεκδικήσουν τα καμμένα;\nΉ ακόμα χειρότερο, «αμέλεια» από την κυβερνηση, για να μην πληρώσει απαλλοτριώσεις;\n«Πρώτα καίνε οι νόμοι και μετά η φωτιά». «Με την απόφαση της κυβέρνησης εξαιρέθηκε από την αναδάσωση καμένη έκταση 62,5 στρεμμάτων της Πάρνηθας, την οποία παραχωρούσε για τις επεκτάσεις του Καζίνου!».\nΤο «κόλπο» του αποχαρακτηρισμού καμένων εκτάσεων, μέσω της εξαίρεσης από την αναδάσωση χρησιμοποίησε η κυβέρνηση και στην περίπτωση της Πάρνηθας – και μάλιστα για την εξυπηρέτηση της επέκτασης του καζίνου και επικαλούμενη νόμο του …ΠΑΣΟΚ – παρά τις αντίθετες διαβεβαιώσεις τόσο του πρωθυπουργού Κ. Καραμανλή, όσο και του υπουργού ΠΕΧΩΔΕ Γ. Σουφλιά, μετά την καταστροφική πυρκαγιά! Τη Δευτέρα, λοιπόν, στάλθηκε στο Εθνικό Τυπογραφείο, για δημοσίευση στην Εφημερίδα της Κυβέρνησης η απόφαση 3220 του περιφερειάρχη Αττικής Χαράλαμπου Μανιάτη, με την οποία κηρύσσεται αναδασωτέα καμένη έκταση 36.158,942 στρεμμάτων της Πάρνηθας που ανήκει στην Περιφέρεια Αττικής. Σύμφωνα με την απόφαση εξαιρούνται της αναδάσωσης 62,59 στρέμματα δάσους που έχουν μεν καεί από την πρόσφατη πυρκαγιά, αλλά δε δύναται να κριθούν αναδασωτέα, αφού με τον νόμο 3139/2003 «βρίσκονται σε νόμιμη αλλαγή χρήσης», δεδομένου ότι έχουν δοθεί στην ιδιοκτησία του Καζίνο για να τα χρησιμοποιήσει κατά το δοκούν και συγκεκριμένα για την επέκταση των εγκαταστάσεών του. Πάλι ψέματα…\nΑύγουστος 30, 2007 @ 3:10 μμ\nΤίποτα δεν αλλάζει στο σχόλιο, μόνο ότι\nα. Πρόκειται κυρίως για τον βορειοδυτικό άξονα Πελοποννήσου (ζώνη με τις μεγαλύτερες ζημιές) και όχι για την -κυρίως ειπείν- Ιόνια Οδό\nβ. Οι απαλλοτριώσεις έχουν ήδη πληρωθεί σε μεγάλο ποσοστό\nγ. Οι εξαιρέσεις εκτάσεων σε (από τις εξαγγελίες) διπλασιασμένο δρυμό, αφήνουν νησίδες οι οποίες αποτελούν κίνδυνο και για ότι έχει απομείνει.\nδ. Καμία κουβέντα δεν έχει γίνει για τον από τώρα και στο εξής σχεδιασμό της πρόληψης. Αυτό και αν είναι ανικανότητα.\nL’Enfant de la Haute Mer said,\nΑύγουστος 30, 2007 @ 8:24 μμ\nΑυτή η ‘ανικανότητα’ ακούγεται σαν αμέλεια.\nΔεν υπάρχει πρόθεση?\nΔεν υπάρχει δόλος?\nΔεν υπάρχουν συμφέροντα?\nΑύγουστος 31, 2007 @ 12:14 πμ\nMoύ ρχεται να βρίσω, αλλα θα κρατηθώ.\nΑύγουστος 31, 2007 @ 12:47 πμ\nΕμένα παλι γιατί δε με εκπλήσσουν τέτοια γεγονότα και εξελίξεις???\nΕ,,, γιατί???? 😉\nΑύγουστος 31, 2007 @ 10:42 πμ\nΜπράβο Τσέλιγγα! Εψαχνα ένα σχεδιάκι αυτού του δρόμου και μου το έδωσες πεσκέσι. Ευχαριστώώώώ:-)))\n..για φωτιές στην Αιτωλοακαρνανία, έχουμε καιρό.. από χρόνου…\nΑύγουστος 31, 2007 @ 3:36 μμ\nΔεν μπορώ να αντιγράψω τις εικόνες σου ούτε να τις βρω εκεί που φιλοξενούνται..:-( Στείλε τις παρακαλώ:-) ή δώσε ακριβή σύνδεσμο πληζζζ\nΣεπτεμβρίου 1, 2007 @ 8:54 πμ\nRodia, δεν θύμάμαι ακριβώς σε ποια σελίδα βρήκα την φώτο με τον δρόμο, αλλά το μόνο που έχει να κάνεις είναι να βάλεις στο Google Ιονία οδός και να κοιτάξεις στις φώτο, έτσι θα το βρείς. τις φωτιές μπορείς να τις βρεις σε πολλά και διαφορετικά μέρη και τα κείμενα http://www.neolaia.gr/wordpress/?p=472


«Η αρχή του Αρχιμήδη» στο θέατρο Αυλαία, κριτική Παύλος Λεμοντζής, cityculture.gr\nΗ αρχή του Αρχιμήδη δηλώνει : “Κάθε σώμα βυθισμένο σε ρευστό δέχεται άνωση ίση με το βάρος του ρευστού που εκτοπίζει. Το συγκεκριμένο έργο παρουσιάζει παρόμοια μετατόπιση.\nΦωνές χαράς μικρών παϊδιών, ο ήχος της λειτουργούσας πισίνας, οι φυσαλίδες που σκάνε με κρότο, ο παφλασμός του νερού που δέχεται το σώμα, η βύθιση και η άνωση, η «αρχή του Αρχιμήδη».\nΠέρα από την εκτίμηση του κάθε θεατή για το γεγονός της ιταμής ή όχι επαφής, ο συγγραφέας διαχέει στην περιρρέουσα ατμόσφαιρα της κεντρικής ιστορίας τη δική του άποψη για το διαδίκτυο, με εμμονή στην αρνητική. Ίσως γιατί γνωρίζει, όπως όλοι μας άλλωστε, ότι οι διαδικτυακές φιλίες υποκαθιστούν τις αληθινές στην πραγματική ζωή, κοστίζοντας την αλληλεπίδραση, την οικειότητα και τις κοινές εμπειρίες σε πραγματικό χρόνο. Οι ζωντανές σχέσεις είναι εξαιρετικά απαραίτητες για την καθημερινή ανθρώπινη επαφή, την επικοινωνία, τη συναισθηματική και σωματική εγγύτητα. Το άγγιγμα, η οπτική επαφή και η μυρωδιά, δεν μπορούν να αναπληρωθούν διαδικτυακά. Οι σωματικές αισθήσεις δίνουν στους ανθρώπους την αίσθηση της αγάπης, της οικειότητας και της εμπιστοσύνης.


Μουζάλας ή Καμμένος; Και η προπαγάνδα καλά κρατεί…\nΤα παιγνίδια του Παναγιώτη Καμμένου κατά της Ελλάδας είναι πολύ μεγαλύτερα απο μια βλακεία που πέταξε σαν πυροτέχνημα πιθανόν λόγω συνόδου για το μεταναστευτικό ο κ.Μουζάλας.\nΠρέπει να σας επισημάνουμε ότι εμείς δεν είμαστε το ίδιο με τους άλλους. Οι άλλοι είναι το ΧΘΕΣ. Είναι η πλέμπα, η ροχάλα, το άχρηστο, το απόβλητο, το άηθες, το ηλίθιο, το άχρηστο, το αντιπαραγωγικό, η τεμπελιά, η ρεμούλα, το απάνθρωπο.\nΕμείς είμαστε το ΑΥΡΙΟ. Να το συνηθίσετε. Μη μας συγκρίνετε με το ΧΤΕΣ. Είναι άδικο και για μας και για σας. Εμείς πάντα μιλούσαμε και μιλάμε ΠΑΝΤΑ για FYROM, απο το 2009.\nΣημασία στη πολιτική έχει τί υπογράφεις και όχι ότι λές...\nΗ ενυπόγραφη παράδοση του ελέγχου στο Αιγαίο στο ΝΑΤΟ απο τον Παναγιώτη Καμμένο σε συμφωνία με το κ.Μητσοτάκη δεν αφορά το κ.Μουζάλα, αφορά αυτόν που την υπέγραψε.\nΤα γεγονότα στην Ειδομένη, άσχετα απο όσα λέγονται, θεωρούμε ότι είναι λάθη του Παναγιώτη Καμμένου και της ΕΥΠ και όχι του κ.Μουζάλα. Ο στρατός στην Ειδομένη παραμένει απών. Τα σύνορα στο Αιγαίο δεν τα ελέγχει κανένας Έλληνας. Η χώρα μας είναι ανοιχτή απο παντού.\nΤο ελικόπτερο στη Κίναρο δεν χτυπήθηκε απο άνεμο… Πιο πιθανό θα ήταν να εξερράγη ο κ.Καμμένος στην Αθήνα και με τα αέρια του να το χτύπησε!\nΣτο επόμενο video, o πολιτικός με το πολύ “υψηλό” φρόνημα κύριος Παναγιώτης “Βοήθεια ο” Καμμένος αναφέρει την FYROM ως Μακεδονία!\nTα καλύτερα συνήθως τα λέει στο Μega. Τυχαίο;\nΣτα πόσα γκόλ να το αφήσω Μάστορα; Να κάνουν στην άκρη. Στη βλακεία συναγωνίζονται το άπειρο!!!\nΤο έχουμε ξαναπεί ότι έχει “σφυρίξει”… ο Ντε Καμμένος. ΤΟΥΤ - ΤΟΥΟΥΟΥΤΤΤΤ…!!!! OLE…!!!!\nAυτοί οι πολιτικοί εκπροσωπούν τη χώρα μας στο ΝΑΤΟ… δυστυχώς. Με τι ασχολούμαστε…\nΟ κ.Καμμένος δεν έχει καμμία σοβαρότητα. Κάνει θόρυβο, σαν μια μαιμού στη Ζούγκλα, για το κ.Μουζάλα για να μη γίνει αντιληπτό τι αποφασίζεται αυτή τη στιγμή στην ΕΕ για το μεταναστευτικό (άλλη μια προδοσία…). Πρόκειται για θέατρο. Καθαρό θέατρο. Θέατρο ήταν και όσα ο κ.Κρανιδιώτης στη συνέχεια είπε για το θέμμα Μουζάλα. Θέατρο ήταν και η αποβολή του απο τη ΝΔ. Όλα είναι βαρελότα.\nΞέχασε κανείς την άδεια που έδωσε η κυρά Θεοδώρα Κούβελου στο αεροπλάνο της FΥΡΟΜ για να προσγειωθεί στην Κέρκυρα παλαιότερα, φέρον τα σήματα της Μακεδονίας; Αυτό είναι πράξη. Ο κ.Μουζάλας έκλασε απλά απο το στόμα και το παραδέχτηκε.\nΞέχασε κανένας το βραβείο Ιπεκτσί που έχει δοθεί, στη Θεοδώρα Κούβελου, όπως και στον μπαμπά της για τις υπηρεσίες του; Και αυτό είναι πράξη. Αφορά αναγνώριση υπηρεσιών…\nΤο διδακτορικό του Τσίπρα είναι και αυτό ένα πρόβλημα, γιατί σημαίνει στήριξη. Δεν έχει κάνει κάτι για να αναγνωρισθεί… όπου τον ακουμπάς σε συζήτηση κάααααθεται.\nΕίναι όλοι παρέα και το δούλεμμα στον Ελληνικό λαό πάει γόνατο. Δεν αποκλείεται μελλοντικά να δούμε κόμμα Καμμένου με προστασία του Βούδα της Ραφήνας αυτού που τη κοπάνησε σαν κουνέλα αφού είχε φορτώσει με κόκκινα δάνεια τις τράπεζες χωρίς να έχει “αντιληφθεί” τίποτα, στο οποίο θα συμμετέχει ο κ.Κρανιδιώτης και άλλοι απο τη ΝΔ. Μια οικογένεια είναι όλοι. Το λέμε αλλά μου το χαλάτε μερικές φορές.\nΓια την μεταναστευτική πολιτική είναι υπεύθυνη όλη η κυβέρνηση. Το να πεί κάποιος “αποχωρώ επειδή ο Μουζάλας έθιξε τα εθνικά συμφέροντα” είναι παραμύθι της Χαλιμάς, γιατί η παράδοση του Αιγαίου στο ΝΑΤΟ απο το κ.Καμμένο και η μη οριοθέτηση της ΑΟΖ παληά υπόσχεση των ΑΝΕΛ είναι κάτι χειρότερο.\nΗ σύνταξη των ΑΝΕΛ υπέρ της δημιουργίας ΕΟΖ όπως και η δημιουργία Τράπεζας Ανάπτυξης με εγγυήσεις τη δημόσια και την εκκλησιαστική ακόμη περιουσία είναι ακόμη μια μειοδοτική πράξη, Ο Μουζάλας θα την πληρώσει και η κυρά Τασία; Αυτοί είναι αγαθοί.\nΞέρετε, εμείς με “εκκλησίες” δεν παίζουμε, παίζουμε με αυτούς που θεωρούμε υπεύθυνους, με αυτούς που υπογράφουν… και αυτοί είναι ο Αλέξης Τσίπρας και ο Παναγιώτης Καμμένος. Άλλο λόγια, άλλο ψήφος, άλλο υπογραφή…\nΗ ΝΔ πολιτικά δεν πείθει κανένα, δεν υπογράφει αλλά ψηφίζει. Ο Παναγιώτης Καμμένος δεν αποκλείεται να παίζει και το παιγνίδι της ΝΔ και κάποιων καναλαρχών. Παρέα είναι όλοι. Το θέατρο να παίζει, ο τροχός να γυρίζει. Όπως και να έχει, το σημαντικό είναι ότι κανένα κόμμα δεν έχει προτάσεις. Τα νοιάζει μόνο το βόλεμμα. Είναι όλα χαμένος χρόνος. Είναι κάτι παντελώς άχρηστο. Να κάνουν στην άκρη.\nΑνθελληνισμός Εβραίοι Ελλάδα Καθ. Γεώργιου Ζουγανέλη Πάνος Καμμένος Πολιτικοί


Eγκατεστημένοι Πύραυλοι σε πολυκατοικίες και 200.000 στρατεύματα έτοιμα να προστατεύσουν το Παγκόσμιο Κύπελλο της FIFA… « απέραντο γαλάζιο\nEγκατεστημένοι Πύραυλοι σε πολυκατοικίες και 200.000 στρατεύματα έτοιμα να προστατεύσουν το Παγκόσμιο Κύπελλο της FIFA…\nΣήμερα, οι άνθρωποι του Ρίο ντε Τζανέιρο, που κατοικούν στην περιοχή του γηπέδου Μαρακανά για το Παγκόσμιο Κύπελλο, ξύπνησαν και ανακάλυψαν ότι έχουν τοποθετηθεί πύραυλοι στις ταράτσες των διαμερισμάτων τους. Όχι μόνο πύραυλοι, αλλά πραγματικές στρατιωτικές βάσεις έχουν στηθεί μέσα σε μια νύχτα στα σπίτια τους. Το Πολεμικό Ναυτικό της Βραζιλίας «τοποθετεί εξοπλισμό για την επιτήρηση του εναέριου χώρου και της αεράμυνας» στην ταράτσα ενός κτιρίου με 15 ορόφους και 90 διαμερίσματα στο Tijuca βόρεια του Ρίο, 600 μέτρα από το Μαρακανά. Οι κάτοικοι του κτιρίου «Chateau Grenoble» είδαν στρατιώτες στην οροφή τους. Ο συνταξιούχος οικονομολόγος Almir Gomes Cardoso, 72 ετών, λέει ότι ήταν συγκλονισμένος βλέποντας πεζοναύτες στην οροφή. «Αυτοί (ο στρατός) επιβεβαίωσαν ότι θα εγκαταστήσουν πυραύλους στη στέγη», δήλωσε ο Cardoso, ο οποίος ζει στον τελευταίο όροφο. Έτσι απλά. Κανείς δεν τον ρώτησε τίποτα: «Η ιδιοκτήτρια δεν ανάφερε τίποτα. Ήταν ένα τετελεσμένο γεγονός. »\nΔεν αποτελεί έκπληξη, ότι το διοιητικό κέντρο επιχειρήσεων της FIFA είναι ένα αντίγραφο του δωματίου των παλαβών του πυρηνικού πολέμου του ‘Dr.Strangelove, όπως επεσήμανε ξεκαρδιστικά και ευφυέαστατα ο John Oliver σε μια αντί –FIFA δήλωσή του.\nΤο δωμάτιο του κέντρου επιχειρήσεων της FIFA\nTo δωμάτιο πυρηνικού πολέμου του Δρ Strangelove.\nΈνας στρατός με 200.000 ένστολους έχει συγκροτηθεί, το ένα τρίτο των οποίων είναι στρατιώτες, για να προστατέουν ένα από τα πιο ακριβά show της FIFA- και μία από τις μεγαλύτερες κλοπές από τους δημόσιους προϋπολογισμούς της Βραζιλίας:\n«Θα πραγματοποιηθεί μια γιγαντιαία κλοπή των δημόσιων πόρων. Για εμάς αυτό ήταν σαφές από την αρχή. Αλλά δεν είχαμε προβλέψει ότι η απάτη θα είναι τόσο μεγάλη όσο είναι τώρα! Ξεκινώντας ειπώθηκε είχε υπολογιστεί ένας προϋπολογισμός 2.000.000.000 δολαρίων για το Παγκόσμιο Κύπελλο. Τώρα έχουν δαπανηθεί, πάνω από 10 δισεκατομμύρια δολάρια! Αυτός είναι ο λόγος για τον οποίο οι άνθρωποι είναι εξοργισμένοι!¨»\n«Αυτές είναι περιουσίες που διοχετεύονται σε κατασκευαστικές εταιρείες , για την κατασκευή νέων περιττών σταδίων, με τη βίαιη έξωση των φτωχών κοινοτήτων, έτσι ώστε η γη να παραδοθεί στους επιχειρηματίες. «Με λίγα λόγια, αυτό που ενοχλεί τους διαδηλωτές είναι η κραυγαλέα κλοπή, η ιδιωτικοποίηση των κερδών και κοινωνικοποίηση του κόστους, που αποτελεί το βασικό επιχειρηματικό μοντέλο της FIFA και της Διεθνούς Ολυμπιακής Επιτροπής – δύο ιδιωτικοί οργανισμοί που δεν είναι υπόλογοι σε κανέναν και ταξιδεύουν στον κόσμο πουλώντας πακέτα επενδύσεων κατά προτίμηση σε αντιδημοκρατικά και πεινασμένα έθνη, πραγματοποιώντας ό, τι είναι αναμφισβήτητα το πιο νικηφόρο παράδειγμα του δόγματος σοκ του καπιταλισμού ».\nΚλοπή του δημόσιου χρήματος: Υπάρχει ένα σχέδιο εδώ, το οποίο δεν έχει διερευνηθεί. Ιδιωτικά συμφωνητικά από τον κρατικό προϋπολογισμό καταλήγουν να κοστίζουν μέχρι και 100 φορές περισσότερο, κατά τη λήξη των Ολυμπιακών Αγώνων. Αυτή η κλοπή βυθίζει τις χώρες σε κρίση με χρέη που επωμίζεται η εργατική τάξη. Οι αριθμοί λένε αρκετά … «Το 2007, το τμήμα του ΟΗΕ για το Δικαίωμα στη Στέγαση και τις Εξώσεις (COHRE) κατέληξε στο συμπέρασμα ότι κατά τα τελευταία 20 χρόνια, οι ολυμπιακοί αγώνες, οδήγησαν σε δύο εκατομμύρια εξώσεις. Οι Ολυμπιακοί Αγώνες αναφέρονται ως ένα από τα κορυφαία αίτια της μετατόπισης και του real-estate πληθωρισμού στον κόσμο.\n5.000 εργαζόμενοι φτωχοί βίαια εκδιώχθηκαν από το Telerj από την στρατιωτική αστυνομία. Είναι άστεγοι.\nΗ FIFA έσπασε ένα ακόμα ρεκόρ, όταν υποστήριξε ότι οι κατηγορίες για διαφθορά, που είναι γνωστές ως το Quatar-gate, είναι «ρατσισμός», ειδικά αφού στη Βραζιλία, ο πόλεμος ενάντια στους φτωχούς δικαιολογείται από τον οικονομικό ρατσισμό, παρά τα όσα λέει ο πρόεδρος τους.\nΈχουν θεσπιστεί νόμοι, έτσι ώστε οι άνθρωποι να μπορούν να συλλαμβάντοναι προληπτικά, δηλαδή αν είναι «ύποπτοι » ως προς την πρόθεση να διαμαρτυρηθούν ενάντια στην αδικία και τις καταχρήσεις που υφίστανται λόγω του Παγκοσμίου Κυπέλλου της FIFA. Οι 200.000 ένοπλοι αποδεικνύουν πόσο σκληρός είναι ο πόλεμος της FIFA έναντια στην εργατική τάξη.\n130.000 φτωχοί εργαζόμενοι που ζούσαν στη Mare δέχτηκαν εισβολή και κατέλαβε την περιοχη ο στρατός του κράτους και της αστυνομίας. Βρίσκονται στο δρόμο των νέων εγκαταστάσεων που θέλει η ΔΟΕ, να χτίσει για τους Ολυμπιακούς Αγώνες του 2016.\nΗ καταστολή έχει αυξηθεί και έχει γίνει όλο και πιο αιματηρή και βάναυση, από την βίαιη καταστολή του περασμένου έτους στις διαδηλώσεις, καθώς εκατοντάδες χιλιάδες εκδιώχθηκαν από τα στάδια της FIFA και τους χώρους στάθμευσης. Άρματα μάχης και ελικόπτερα του στρατού εισέβαλαν και κατέλαβαν τις εργατικές φτωχές κοινότητες, φτωχά παιδιά δολοφονήθηκαν από την αστυνομία γιατί διαμαρτυρήθηκαν ή απλά γιατί έπαιζαν στο δρόμο. Η αστυνομία κατέλαβε ακόμα και ένα ολόκληρο ξενοδοχείο απειλώντας να πυροβολήσει τους τουρίστες και τους διαδηλωτές.\nΑστυνομικοί επιτίθενται σε τουρίστες και διαδηλωτές καθώς εισέβαλαν σ’ ένα ξενοδοχείο κατά τη διάρκεια μιας διαμαρτυρίας.\nΠριν από ένα χρόνο, ενώ ο εθνικός ύμνος της Βραζιλίας ηχεί στους δρόμους, οι αστυνομικοί κηνυγούν με μανία ανθρώπους, τους επιτίθενται με σφαίρες από καουτσούκ και δακρυγόνα, και τους χτυπούν με κλομπ. Ένα χρόνο αργότερα, υπάρχουν περισσότεροι αστυνομικοί, και είναι όλο και πιο βίαιοι.\nΜικρές ιστορίες από την τρομακτική ιστορία του πραγματικού Παγκοσμίου Κυπέλλου\n«Νομίζω ότι το Παγκόσμιο Κύπελλο του 1978 είναι μία από τις πιο βαθιές πληγές της αργεντινής κοινωνίας.» – Norberto Liwski, πρώην πολιτικός κρατούμενος\nΤην ίδια εποχή που η Αργεντινή φιλοξένησε το Παγκόσμιο Κύπελλο του 1978, οι δικτάτορες της χώρας διεξήγαγαν έναν «βρώμικο πόλεμο» με καταστολή, οι απαγωγές και βασανιστήρια. Καθώς το τουρνουά βρίσκεται πάλι κοντά άθλιες μνήμες αναδύονται.\n«Αξιωματικοί του στρατού τον έβαλαν σ΄ ένα θάλαμο βασανιστηρίων, το ρεύμα του καίει τα σωθικά, τον βιάζουν με ηλεκτρική ενέργεια. Θυμάται τον απότομο αλλά διαχειρίσιμο πόνο, ακολουθούμενο από το φόβο για το τι μπορεί να ακολουθήσει, τότε ο πανικός, τότε η έκρηξη της φωτιάς. Η στρατιωτική δικτατορία της Δεξιάς τον είχε συλλάβει τον Απρίλιο του 1978, επειδή ήταν αριστερός και επιθυμούσε να βοηθήσει τους φτωχούς για να πάρουν υγειονομική περίθαλψη. Αξιωματικοί διέρρηξαν το σπίτι του, τον πυροβόλησαν στα πόδια και τον οδήγησαν στο κρυφό στρατόπεδο συγκέντρωσης στο Μπουένος Άιρες. Τον έσυραν από το αυτοκίνητο κατευθείαν στο δωμάτιο βασανιστηρίων, όπου μερικές φορές οι στρατιώτες έπαιζαν δυνατά ηχογραφήσεις του Χίτλερ. Οι φρουροί έγδυσαν τον Liwski . Ήθελαν ονόματα. Για τις επόμενες λίγες μέρες, τον χτυπούσαν με ρεύμα στα ούλα του, στις θηλές του, στα γεννητικά του όργανα, στο στομάχι και τα αυτιά του.\nΟ καθένας δεχόταν ηλεκτροσόκ, συνήθως κατά την πρώτη ώρα της αιχμαλωσίας, όχι ως τιμωρία, αλλά ως ένα σαδιστικό καλωσόρισμα. Στους άνδρες έβαζαν το καλώδιο στον πρωκτό. Στις γυναίκες στον κόλπο. Οι νεαροί στρατιώτες φαίνονταν γοητευμένοι με τη γυναικεία ανατομία και προχωρούσαν με χαρά σε οδυνηρή εξερεύνηση. Σε μία τουλάχιστον περίπτωση, έκαναν ηλεκτροσόκ σε ένα μωρό, για να πιέσουν τους γονείς του να μιλήσουν .\nΚατά την πρώτη εβδομάδα φυλάκισης του τον Liwski, οι βασανιστές του τον χτύπησαν με ξύλινα ραβδιά στην πλάτη του, στις πλάτες των μηρών του, στις μασχάλες και στα πέλματα των ποδιών του. Το δέρμα του άνοιξε διάπλατα και έχανε πολύ αίμα, οι στρατιώτες έσκισαν το πουκάμισό του για να του κάνουν εκ νέου ηλεκτροσόκ πάνω στις πληγές. Κατά τη διάρκεια των διαλειμμάτων, κρεμόταν από γάντζους σε ένα κελί. Τον έδειξαν ένα ματωμένο κουρέλι και του είπαν, ότι ήταν τα εσώρουχα της γυναίκας του. Είχε απαχθεί και εκείνη. Τον έδειξαν ένα κουρέλι ματωμένο και του είπαν, ότι ήταν τα εσώρουχα της κόρης του. Τον έκαψαν με κάτι που νομίζει ότι ήταν ένα καυτό καρφί. Πήραν ένα ξυράφι ή ένα νυστέρι και έβγαλαν το δέρμα από τα πόδια του. Εκείνος ούρλιαζε σαν ζώο. Οι άνδρες βασάνιζαν τις όρχεις του, και ήταν σαν πρόκειται να πεταχτούν έξω τα σωθικά του. Έβαλαν την μεταλλική ράβδο στον πρωκτό του και άναψαν το ηλεκτρικό ρεύμα.\nΟ στρατός δεν κατέλαβε απλά την εξουσία. Του ζητήθηκε να την καταλάβει. Δύο χρόνια πριν, το έθνος είχε ζήσει σύγκρουσεις, που στις χειρότερες μέρες τους, έμοιαζαν με εμφύλιο πολέμο: δεξιές παραστρατιωτικές ομάδες, συγκρούονταν με κομμουνιστές αντάρτες, προσπαθώντας να καλύψουν του κενό της εξουσίας που είχε αφήσει ο θάνατος του Προέδρου Χουάν Περόν, ο οποίος ορίζει την μεταπολεμική πολιτική της Αργεντινής. Η βία εξαπλώθηκε στους δρόμους. Δολοφονίες και απαγώγές.. Οι άνθρωποι ήθελαν το στρατό να παρέμβει, και στις 24 Μαρτίου του 1976, το έκανε. Τανκς στους δρόμους. Η συντηρητική στρατιωτική μηχανή διέλυσε τις ανταρτικές ομάδες, χρησιμοποιώντας βασανιστήρια και στοχοποίηση, σπάζοντας την αντίσταση της αριστεράς μέσα σε μόλις λίγους μήνες. Οι δικτάτορες είχαν κερδίσει, αλλά το μαρτύριο συνεχίστηκε, εκπορευόμενο από το φόβο και το μίσος, σκοτώνοντας συνδικαλιστικά στελέχη, υποστηρικτές των φτωχών, μαθητές και εκπαιδευτικούς, και, τέλος, όποιον υποστήριζε φιλελεύθερες πολιτικές θέσεις. Το να κρατάς ένα «λάθος» βιβλίο σήμαινε ακόμη και ποινή θανάτου.\nΟ στρατός διαχειρίστηκε το Παγκόσμιο Κύπελλο με την ακρίβεια και την ένταση της μηχανής των βασανιστηρίων του. Με την έναρξη του τουρνουά, ο στρατός ένιωθε πιο δυνατός από ποτέ, παίρνοντας θάρρος από την εξόντωση των πολιτικών εχθρών του και μην έχοντας ακόμη χτυπηθεί από την άνοδο του πληθωρισμού, που θα τον κάνει να χάσει στη συνέχεια την δημόσια εμπιστοσύνη. Οι στρατηγοί θα χρησιμοποιήσουν βία και σκληρότητα για να διατηρήσουν την εξουσία που τους δόθηκε αρχικά, θα κυβερνήσουν για πέντε ακόμη χρόνια πριν από την κατάρρευσή τους. Όμως, το απόγειο της ισχύος τους, καθώς και η βία και η σκληρότητα τους, συνέπεσε με το Παγκόσμιο Κύπελλο, που έληξε με νίκη της Αργεντινής, αν και με πολλούς τρόπους δεν έχει ποτέ πραγματικά τελειώσει . Αυτές οι 25 ημέρες παραμένουν κρυμμένες στις εθνικές σκιές, και με τα παιχνίδια που αρχίζουν στη Βραζιλία, οι ημέρες αυτές ξανάρχονται στο φως.\n«Νομίζω ότι το Παγκόσμιο Κύπελλο του 1978 είναι μία από τις πιο βαθιές πληγές της αργεντινής κοινωνίας,» λέει ο Norberto Liwski. «Κάθε τέσσερα χρόνια, ένα νέο Παγκόσμιο Κύπελλο επανενεργοποιεί αυτές τις πληγές.»\nThis entry was posted in Επικαιρότητα and tagged Παγκόσμιο Κύπελλο Βραζιλίας.\n← Υπουργείο Οικονομικών: Από τον Σημίτη, στον… Σημίτη\n(Eξαιρετικό!!!) Παρέμβαση της Λιάνας Κανέλλη στον «ΑΝΤ1» →\n2 comments on “Eγκατεστημένοι Πύραυλοι σε πολυκατοικίες και 200.000 στρατεύματα έτοιμα να προστατεύσουν το Παγκόσμιο Κύπελλο της FIFA…”\n11/06/2014 στο 18:31


Διαθέσιμα τα ηλεκτρικά smart fortwo - smart fortwo coupe " />\nΤο smart fortwo electric drive είναι πλέον διαθέσιμο και στη χώρα μας και ευχή όλων μας είναι να αυξηθούν σύντομα τα ηλεκτρικά οχήματα.\nΤο smart fortwo electric drive καταναλώνει 15,1 kWh ανά 100 χλμ. (σε μεικτό κύκλο), ενώ θέλει 4,8 δλ. για το 0-60 χλμ./ώρα και 11,5 δλ. για το 0-100 χλμ./ώρα.\nΗ cabrio έκδοση του smart electric drive (φωτό) κοστίζει 3.150 ευρώ ακριβότερα της coupe (27.650 και 24.500 ευρώ αντίστοιχα).\nΤο smart electric drive είναι βασισμένο στο πακέτο passion (χωρίς την πανοραμική γυάλινη οροφή για τη έκδοση coupe) και μπορεί να παραδοθεί σε όλα τα διαθέσιμα χρώματα.\nΣτη δυνατότητα που είχαμε να το οδηγήσουμε προ διετίας στο Βερολίνο, είχαμε από τότε διαπιστώσει πως το ηλεκτρικό smart, εκτός από οικολογικό, μπορεί να είναι και απολαυστικό.\nΠρος το παρόν στην Ελλάδα είναι διαθέσιμος μόνο ο φορτιστής των 3,3 kW, ο οποίος επιτυγχάνει την πλήρη φόρτιση της μπαταρίας σε περίπου επτά ώρες.\nΔιαθέσιμα τα ηλεκτρικά smart fortwo\nΔιαβάστηκε από 7216 αναγνώστες - Ημερομηνία δημοσίευσης: 11/6/2014\nΈφτασαν στην Ελλάδα τα smart fortwo electric drive, με την έκδοση coupe να κοστίζει 24.500 ευρώ και την cabrio εκδοχή του να τιμάται 27.650 ευρώ, με τα οικονομικά οφέλη να είναι σημαντικά και τα περιβαλλοντικά ανυπολόγιστα.\nΤα μεγάλα αστικά κέντρα είναι περιβαλλοντικά επιβαρημένα, με την Αθήνα (και τη Θεσσαλονίκη) να μην αποτελούν εξαίρεση. Μεγάλο μέρος της μόλυνσης της ατμόσφαιρας προέρχεται από τα αυτοκίνητα, με την τεχνολογική πρόοδο να κάνει τα πράγματα καλύτερα, αλλά το θέμα παραμένει. Οι συμβατικής τεχνολογίας κινητήρες, ακόμα και οι υβριδικοί, εκπέμπουν ρύπους. Τα ηλεκτρικά οχήματα, πάλι, είναι απαλλαγμένα από ρύπους, ενώ δεν ρυπαίνουν ούτε ηχητικά τα πολύπαθα αστικά κέντρα.\nΟπότε, το ντεμπούτο στη χώρα μας του ηλεκτροκίνητου smart, έχει μεγαλύτερη βαρύτητα από ότι ενός οχήματος συμβατικής τεχνολογίας. Το smart fortwo electric drive διατίθεται τόσο σε coupé όσο και σε cabrio αμάξωμα. Επιπλέον, στη δυνατότητα που είχαμε να το οδηγήσουμε προ διετίας στο Βερολίνο, είχαμε από τότε διαπιστώσει πως το ηλεκτρικό smart, εκτός από οικολογικό, μπορεί να είναι και απολαυστικό. Μόνο που τότε, νομίζαμε πως θα έρθει το 2013. Κάλλιο αργά παρά ποτέ…\nΟ ηλεκτροκινητήρας του έχει ισχύ 75 ίππων, ενώ η ροπή των 130 Nm είναι διαθέσιμη από τις πολύ χαμηλές στροφές. Το smart electric drive χρειάζεται μία και μόνο σχέση για όλες τις ταχύτητες οδήγησης επιτυγχάνοντας γρήγορες εκκινήσεις και άψογες επιταχύνσεις, όπως 4,8 δλ. για το 0-60 χλμ./ώρα και 11,5 δλ. για το 0-100 χλμ./ώρα.\nΠλεονεκτήματα smart fortwo electric drive\nΣε σύγκριση με ένα smart με συμβατικό κινητήρα εσωτερικής καύσης, ο ηλεκτροκινητήρας προσφέρει αρκετά πλεονεκτήματα στον πελάτη όπως:\n•\tΟικονομία στη συντήρηση. Ο ηλεκτροκινητήρας αποτελείται από λιγότερα εξαρτήματα με αποτέλεσμα τη σημαντική μείωση στα έξοδα συντήρησης: χωρίς αλλαγές λαδιών, καθόλου φθορές σε μπουζί και καμία αντικατάσταση ιμάντα κίνησης.\n•\tΟικονομία στην κατανάλωση. Ο ηλεκτροκινητήρας αποδεικνύεται οικονομικός και ως προς την κατανάλωση ρεύματος. Στα 100 km, το ηλεκτροκίνητο smart fortwo καταναλώνει 15,1kWh, προσφέροντας στον πελάτη σημαντική οικονομία από το καύσιμο.\n•\tΕξαιρετική φιλικότητα ως προς το περιβάλλον. Το smart electric drive είναι αθόρυβο με μηδενική εκπομπή ρύπων.\n•\tΕξοικονόμηση ενέργειας. Ο ηλεκτροκινητήρας αφενός μετατρέπει πολύ μεγάλο ποσοστό ενέργειας κατευθείαν σε ισχύ και αφετέρου μπορεί κι ανακτά ένα μέρος της, λειτουργώντας σαν γεννήτρια κατά το ρολάρισμα και την πέδηση, μετατρέποντας ένα μέρος της πλεονάζουσας κινητικής ενέργειας σε ηλεκτρική. Έπειτα, η ενέργεια αυτή τροφοδοτείται στην μπαταρία αυξάνοντας έτσι τελικά την αυτονομία.\n•\tΑσφάλεια. Το smart electric drive διαθέτει στο βασικό εξοπλισμό του πλευρικούς αερόσακους κεφαλής/θώρακα καθώς και ISOFIX σύστημα ασφάλισης παιδικού καθίσματος. Επιπλέον, η μπαταρία είναι καλά προστατευμένη κάτω από το δάπεδο του οχήματος. Με αυτό τον τρόπο ενισχύεται, εκτός από την ασφάλεια, και η οδηγική άνεση, αφού το χαμηλό κέντρο βάρους βελτιώνει επίσης την οδική συμπεριφορά και την ευστάθεια στις στροφές.\n•\tΔυναμική και άνετη οδήγηση. Η αθόρυβη λειτουργία, η ομοιόμορφη ανάπτυξη της ισχύος καθώς και η οδήγηση χωρίς αλλαγές ταχυτήτων, συμβάλλουν στην οδική άνεση.\nΑυτονομία και φόρτιση του smart electric drive\nΗ μπαταρία ιόντων λιθίου ισχύος 17,6 kWh στο smart fortwo electric drive αναπτύχθηκε και κατασκευάστηκε από την Deutschen ACCUmotive, μία κοινοπραξία της Daimler AG και της Evonik Industries AG. Είναι λειτουργική σε ένα μεγάλο εύρος εξωτερικών θερμοκρασιών και διαθέτει υψηλή σταθερότητα κύκλων λειτουργίας, καθώς και μεγάλη διάρκεια ζωής. Επίσης, επιτρέπει τη μερική φόρτιση ανά πάσα στιγμή, διότι η μπαταρία ιόντων λιθίου δεν παρουσιάζει το φαινόμενο της μνήμης και, συνεπώς, δε χάνει την αυτονομία της. Ανάλογα με τον τρόπο οδήγησης, τις συνθήκες κυκλοφορίας και τα ενεργά κυκλώματα κατανάλωσης, όπως θέρμανση και κλιματισμός, η αυτονομία μπορεί να φτάσει μέχρι και τα 145 χλμ.\nΗ διαδικασία φόρτισης του smart electric drive είναι πολύ απλή αφού ο ιδιοκτήτης του μπορεί εύκολα να βγάλει το καλώδιο φόρτισης από τον αποθηκευτικό χώρο και να το συνδέσει είτε με την οικιακή πρίζα του σπιτιού του, είτε σε κάποιο δημόσιο σταθμό φόρτισης. Προς το παρόν στην ελληνική αγορά είναι διαθέσιμος μόνο ο φορτιστής οχήματος των 3,3 kW και όχι ο προαιρετικός των 22 kW, ο οποίος επιτυγχάνει ταχεία φόρτιση σε περίπου μια ώρα. Για τη πλήρη φόρτιση της μπαταρίας σε οικιακή πρίζα απαιτούνται περίπου επτά ώρες, ενώ το smart fortwo electric drive καταναλώνει 15,1 kWh ανά 100 χλμ. (σε μεικτό κύκλο).\nΤο smart electric drive είναι βασισμένο στο πακέτο passion (χωρίς την πανοραμική γυάλινη οροφή για τη έκδοση coupe) και μπορεί να παραδοθεί σε όλα τα χρώματα και τους συνδυασμούς που είναι διαθέσιμα για τα βενζινοκίνητα μοντέλα της smart είτε σε coupe είτε σε cabrio.\nΟ βασικός του εξοπλισμός περιλαμβάνει αναλυτικά τα ακόλουθα:\n•\tΚλωβός ασφαλείας σε μαύρο χρώμα\n•\tBodypanels σε λευκό ή μαύρο ή κόκκινο χρώμα\n•\tΠοδιά & σποΐλερ στο χρώμα των bodypanels\n•\tΖάντες αλουμινίου [9-ακτινών] 155/60 & 175/55 R15\n•\tΕσωτερική επένδυση σε μαύρο ύφασμα design\n•\tΣταθερή οροφή\n•\tΔερμάτινο τιμόνι και δερμάτινος επιλογέας ταχυτήτων\n•\tΑποθηκευτικό δίχτυ στις πόρτες\n•\tΡολόϊ και στροφόμετρο\n•\tΑποθηκευτικός χώρος στην πλευρά του συνοδηγού\n•\tΑποθηκευτικός χώρος στον χώρο του πορτμπαγκαζ\n•\tΑποθηκευτικός χώρος για το καλώδιο φόρτωσης\n•\tΑυτόματος κλιματισμός\n•\tΒασικό Ηχοσύστημα Audio\n•\tΗλεκτρικά παράθυρα\n•\tΗλεκτροϋδραυλικό υποβοηθούμενο τιμόνι EPS\n•\tΥπολογιστής ταξιδίου\n•\tΔείκτης εξωτερικής θερμοκρασίας με προειδοποίηση παγετού\n•\tΠίνακας οργάνων με πολυλειτουργική ένδειξη\n•\tΗλεκτρικό άνοιγμα πορτμπαγκάζ\n•\tΘερμαινόμενο πίσω κρύσταλλο\n•\tΑυτόματο κεντρικό κλείδωμα θυρών κατά την εκκίνηση\n•\tΚεντρικό κλείδωμα και immobiliser με τηλεχειρισμό\n•\tΠαροχή ρεύματος 12V\n•\tΤρίτο φως φρένων\n•\tΑποσπώμενο κάλυμμα χώρου αποσκευών και δίχτυ\n•\tΣετ επισκευής ελαστικών\n•\tΚαλώδιο φόρτισης: CEE 7/7 (type E/F)\n•\tKOM-MODULE (στοιχεία κίνησης και κατάσταση μπαταρίας)\n•\tΑΒS: Σύστημα αντιμπλοκαρίσματος τροχών με ηλεκτρονική κατανομή πέδησης\n•\tESP: Σύστημα ελέγχου ηλεκτρονικής ευστάθειας\n•\tΑερόσακοι οδηγού και συνοδηγού\n•\tΠλευρικοί αερόσακοι κεφαλής/θώρακα\n•\tISOFIX σύστημα ασφάλισης παιδικού καθίσματος\n•\tΖώνες απορρόφησης ενέργειας σύγκρουσης εμπρός και πίσω\n•\tΖώνες ασφαλείας με προεντατήρες και περιοριστές ισχύος\n•\tΚαθίσματα ασφαλείας με ενσωματωμένες ζώνες\n•\tΥδραυλικό σύστημα φρένων με υποβοήθηση\n•\tΥποβοήθηση εκκίνησης σε ανηφόρα\n•\tΣύστημα προειδοποίησης απώλειας πίεσης ελαστικών\n•\tCOC - Πιστοποιητικό συμμόρφωσης Ευρωπαϊκής Ένωσης EU6\nΕπιπλέον, το smart electric drive μπορεί να συνδυαστεί και με το προαιρετικό πακέτο σχεδίασης electric drive που περιλαμβάνει:\n•\tKλωβό ασφαλείας tridion & καλύμματα εξωτερικών καθρεπτών σε πράσινο electric\n•\tBodypanel και ζάντες αλουμινίου 9 ακτίνων σε λευκό crystal.\n•\tΣτοιχεία εσωτερικού διακόσμου σε πράσινο electric\nΤιμή - Χρηματοδότηση\n•\tsmart fortwo coupe electric drive 55 kW (75hp): 24.500 ευρώ\n•\tsmart fortwo cabrio electric drive 55 kW (75hp): 27.650 ευρώ\nΟ πελάτης για την αγορά ενός smart electric drive θα έχει τη δυνατότητα να επιλέξει μεταξύ της αγοράς μετρητοίς, χρηματοδότησης και μίσθωσης οχήματος και μπαταρίας\nΤο smart electric drive διαθέτει διετή εργοστασιακή εγγύηση (οχήματος και μπαταρίας). Έχουν δημιουργηθεί τα συμβόλαια Συντήρησης Compact (βασικό πακέτο) & Excellent (full Service με αντικατάσταση της μπαταρίας σε περίπτωση που η απόδοσή της μειωθεί κάτω των 41,6Ah.)\nTags: SMART FORTWO COUPE, smart electric drive, ev


Special Olympics ΑΘΗΝΑ 2011 με “άρωμα” από θέληση | EMMEIS website\nΑρχική » ΑΘΛΗΤΙΚΑ » Special Olympics ΑΘΗΝΑ 2011 με “άρωμα” από θέληση\nSpecial Olympics ΑΘΗΝΑ 2011 με “άρωμα” από θέληση\n«Θέλω να νικήσω! Αν όμως δεν τα καταφέρω βοηθήστε με να προσπαθήσω με θάρρος!»\nΑυτός είναι ο όρκος αθλητού των Special Olympics, που για πρώτη φορά φέτος θα φιλοξενηθούν στη χώρα μας, αντανακλώντας μια παγκόσμια διοργάνωση με επίκεντρο το «ευ αγωνίζεσθαι». Τρία κορίτσια από τη Θεσσαλονίκη που πάσχουν από Σύνδρομο Down θα αφήσουν το δικό τους στίγμα διαγωνιζόμενα στη ρυθμική γυμναστική, με στόχο την καλύτερη δυνατή εμφάνιση τους.\nΗ Θεσσαλονίκη πηγαίνει Special Olympics\nΜε άξονα τη σημασία της διαφορετικότητας από τις 25 Ιουνίου έως και τις 4 Ιουλίου το Ολυμπιακό Χωριό στην περιοχή του Αγίου Ανδρέα, στην ανατολική πλευρά της Αθήνας, θα υποδεχθεί 7.500 αθλητές από 185 χώρες, οι οποίοι θα διαγωνιστούν σε 22 αθλήματα ολυμπιακού τύπου. Ανάμεσά τους θα είναι η Νατάσσα, η Θεοδώρα και η Φλώρα που προπονούνται εντατικά στο Σύλλογο Συνδρόμου Down Ελλάδος στη Θεσσαλονίκη, όντας μέλη του εδώ και πολλά χρόνια. Οι τρεις κοπέλες συμμετείχαν εξίσου στο περσινό test event των Special Olympics, όπου δοκιμάστηκαν αθλητές και εγκαταστάσεις σε πανελλήνιο επίπεδο. Τα μετάλλια που έφεραν από την πρωτεύουσα ήταν πολλά, γι’ αυτό φέτος διεκδικούν επάξια πρωτιές για να δώσουν χαρά στις οικογένειες τους που στηρίζουν ένθερμα την προσπάθεια τους.\nΗ εμπειρία της συμμετοχής είναι η νίκη τους\nΈφτασα καθυστερημένη στην προπόνηση τους, αλλά με περίμεναν με ανυπομονησία. «Θέλω να κερδίσω το χρυσό στις κορύνες», λέει η Φλώρα, εξηγώντας πως θέλει να το αφιερώσει στον πατέρα της που δε ζει πια και που πάντοτε τη συνόδευε σε τέτοιου είδους εκδηλώσεις. Με μεγάλη ευγένεια παραχωρεί τη θέση της στη Θεοδώρα που πρέπει να φύγει νωρίτερα. Η Θεοδώρα αναλύει συνοπτικά τα πέντε μετάλλια που κέρδισε πέρυσι και δηλώνει: «Φέτος θα φέρω μόνο χρυσά!». Η Νατάσσα, υπερκινητική και ομιλητική, είναι ενθουσιασμένη περισσότερο με τη διοργάνωση. Θα γνωρίσει κι άλλα παιδιά με σύνδρομο Down που μιλούν άλλη γλώσσα κι ίσως έχουν μεγαλύτερο πρόβλημα από εκείνη. Ξέρει άλλωστε να το διακρίνει και το σχολιάζει. Περιμένει πως και πως το πάρτι που θα πραγματοποιηθεί στο πλαίσιο της υποδοχής, ώστε να χορέψει με την ψυχή της.\nΟι τρεις τους είναι φίλες. Τους αρέσουν οι εκδρομές και έτσι ακριβώς αντιμετωπίζουν τα Special Olympics, όπου θα κάνουν καινούριους φίλους και πριν την εμφάνιση τους θα τις βάψουν, θα τις χτενίσουν και θα τις ντύσουν. Η Φλώρα έχει λίγο άγχος με τα μαλλιά της. «Δεν πιάνονται εύκολα ψηλά», λέει, αλλά από πέρυσι έχουν μακρύνει αρκετά ώστε να γίνουν ένας ωραίος κότσος. Τα αθλητικά τους κορμάκια θα είναι αυτή τη φορά κυανόλευκα. «Είναι τα χρώματα της ελληνικής σημαίας», επισημαίνει η Νατάσσα. Θυμούνται ακόμη την περσινή τελετή έναρξης στο Κολυμβητήριο, την παρέλαση, αλλά και ανθρώπους από τον καλλιτεχνικό χώρο όπως ο Γιώργος Καπουτζίδης και η Ελεονόρα Ζουγανέλη που τους εύχονταν καλή επιτυχία και έβγαζαν μαζί τους πολλές φωτογραφίες. Το χειροκρότημα τις γεμίζει με χαρά, γι’ αυτό και στην προετοιμασία που κάνουν είναι συνεπείς και πολύ εργατικές.\n«Είμαστε πολύ τυχεροί που μας επέλεξαν»\n«Ανακαλύπτεις τις αδυναμίες και τις ατέλειες ώστε το αποτέλεσμα να είναι βελτιωμένο και να εξασφαλίσουν καλές εμφανίσεις που θα αποφέρουν μετάλλια», υπογραμμίζει η Σοφία Βουκάντση, δασκάλα των κοριτσιών και απόφοιτη των σχολών ΤΕΦΑΑ του Αριστοτέλειου Πανεπιστημίου Θεσσαλονίκης με ειδικότητα στην κίνηση και τη θεραπευτική αγωγή στη γυμναστική. Τις συναντά τρεις φορές την εβδομάδα και για μιάμιση ώρα κάθε φορά φτιάχνει τον παράδεισό τους μέσα από τη μουσική και το χορό. Σε αυτούς του αγώνες τα παιδιά επιλέχθηκαν σύμφωνα με τις επιδόσεις τους και η Σοφία επιμένει ότι η ομάδα της μετά από την περσινή πρόβα generale, είναι πολύ καλά προετοιμασμένη, καθώς βρίσκονται στην τελική ευθεία για να τελειοποιήσουν το πρόγραμμα. Δεν είναι ζόρικο, ούτε απαιτεί ιδιαίτερο κόπο για εκείνη αφού, όταν η μουσική ξεκινά, η Φλώρα, η Νατάσσα και η Θεοδώρα δίνουν τον καλύτερο εαυτό τους. «Επειδή τα προγράμματα είναι προσαρμοσμένα για τέτοια άτομα, για ΑμΕΑ, δεν έχω κάποιο πρόβλημα. Δεν έχουν, βέβαια, καμία σχέση με εκείνα τα άτομα της νοητικής υστέρησης που είναι ψηλά και δεν καταλαβαίνεις ότι υπάρχει κάποια διαφορά. Τα καταφέρνουν μια χαρά», υπογραμμίζει η Σοφία. Όσο περνούν οι μέρες, οι προπονήσεις γίνονται πιο εντατικές στο Παλαί Ντε Σπορ, προκειμένου να δουλεύουν καλύτερα. Στην Αθήνα θα είναι μαζί τους καθ’ όλη τη διάρκεια της αγωνιστικής περιόδου. Άλλωστε η δική της ενθάρρυνση είναι απαραίτητη για τις διαγωνιζόμενες.\nΓίνε κι εσύ εθελοντής…\nΕίναι πολύ απλό και δε χρειάζεται καμία συγκεκριμένη εμπειρία, παρά μόνο την προσωπική πρωτοβουλία και το χρόνο που μπορεί να αφιερώσει καθένας από εμάς τους «φυσιολογικούς» ανθρώπους. Η αίτηση και η προϋπόθεση ότι έχει συμπληρώσει κανείς το 18ο έτος της ηλικίας του αρκούν για να μπει στον κόσμο των Special Olympics, συνδράμοντας σε χώρους ανάλογα με την ιδιότητα ή την επιθυμία του. Οι τομείς είναι ποικίλοι και όλοι μπορούν να βρουν το κομμάτι που τους αφορά και τους ενθουσιάζει. Στο πλαίσιο των αγώνων θα διεξαχθούν μια σειρά από συναφείς δράσεις όπως το πρόγραμμα «Πόλις – Αμφιτρύων» αλλά και μη αθλητικές εκδηλώσεις. Δύο σημαντικές σύνοδοι που θα λάβουν χώρα είναι η Παγκόσμια Σύνοδος Πολιτικής Τακτικής (Global Policy Summit) και η Παγκόσμια Σύνοδος Νεολαίας (Global Youth Summit).\nΤα Special Olympics είναι απόρροια ενός οργανισμού που ιδρύθηκε επισήμως το 1968 από την Eunice Kennedy Shriver, αδελφής του πρώην Προέδρου των Η.Π.Α John F. Kennedy. Στην πραγματικότητα, αποτέλεσε ένα όραμα που γεννήθηκε τον Ιούνιο του 1962 σε μία θερινή κατασκήνωση στο σπίτι της ιδρύτριας. Εκεί είχαν κληθεί παιδιά και ενήλικες με διανοητική αναπηρία, προκειμένου η ίδια να ανιχνεύσει τις δυνατότητές τους σε διάφορες αθλητικές δραστηριότητες.\n12.000 Έλληνες αθλητές από το 1987\nΤα Special Olympics Ελλάς ιδρύθηκαν το 1987 ως ένα μη κερδοσκοπικό, αθλητικό και εκπαιδευτικό σωματείο με σκοπό την ένταξη των Ελλήνων με διανοητική αναπηρία στο Παγκόσμιο Κίνημα των Special Olympics. Κατ’ αυτόν τον τρόπο καλλιεργήθηκε το έδαφος, με απώτερο στόχο το σεβασμό απέναντι στη διαφορετικότητα των ανθρώπων με διανοητική αναπηρία, την αναγνώριση των ξεχωριστών αναγκών τους και την ισότιμη αντιμετώπισή τους στην κοινωνία. Οι Έλληνες αθλητές Special Olympics που έχουν λάβει μέρος σε αγώνες, εντός και εκτός των ελληνικών συνόρων ανέρχονται περίπου στους 12.000 και προπονούνται ανελλιπώς καθ’ όλη τη διάρκεια του χρόνου, αποδεικνύοντας καθημερινά ότι δικαίως αξίζουν ίσες ευκαιρίες με τους υπόλοιπους Έλληνες, σε όλα τα επίπεδα της κοινωνικής ζωής και δράσης.


Τι κοινό έχει η Emma Roberts με τις Kylie Jenner και Khloe Kardashian; - Queen.gr\nΤι κοινό έχει η Emma Roberts με τις Kylie Jenner και Khloe Kardashian;\nΔεν μπορείς με τίποτα να φανταστείς.\nΛίγα εικοσιτετράωρα πριν την αλλαγή του χρόνου η Emma Roberts έφερε στον κόσμο το πρώτο της παιδάκι, καρπό του έρωτά της με τον αγαπημένο της Garrett Hedlund. Ο μικρούλης έχει αλλάξει τη ζωή της ηθοποιού, κι εκείνη πριν από μερικές ημέρες ανέβασε την πρώτη φωτογραφία μαζί του στο Instagram account της. Πριν από λίγες ώρες το φως της δημοσιότητας είδε το πιστοποιητικό γέννησης του Rhodes Robert Hedlund και εκεί ανακαλύψαμε κάτι.\nΗ Emma Roberts έχει ένα κοινό με τις Kylie Jenner και Khloe Kardashian και αυτό δεν είναι πως είναι και οι 3 celebrities. Όπως είδαμε στο πιστοποιητικό γέννησης του γιου της Emma, η ηθοποιός και οι δύο reality stars είχαν τον ίδιο γιατρό. Ο Thais Aliabadi έφερε στον κόσμο τις Stormi Jenner Webster και True Thompson, αλλά και τον ούτε ενός μήνα Rhodes Robert Hedlund.\nΤο πιστοποιητικό γέννησης, το οποίο έχει στην κατοχή του το TMZ, λέει ότι ο Δρ Aliabadi έφερε στον κόσμο τον Rhodes σε ένα γνωστό μαιευτήριο, στο διάσημο Ιατρικό Κέντρο Cedars-Sinai του Los Angeles. Και λέμε ότι είναι οικείο γιατί είναι το ίδιο μέρος όπου γεννήθηκε και η Stormi Webster.\nΟ γιατρός Aliabadi πάντως ήταν αυτός που πέταξε από το Los Angeles στο Ohio για να φέρει στον κόσμο και την κόρη της Khloe Kardashian και του Tristan Thompson. Ο Rhodes ζύγιζε περίπου 4 κιλά την ημέρα που γεννήθηκε και είναι το πρώτο παιδί της Emma και του Garrett. Κατά τη διάρκεια της εγκυμοσύνης της η Emma επιδείκνυε συνεχώς την κοιλίτσα της και τη βλέπαμε συχνά να κάνει βόλτες στην πόλη.\nΤώρα μάθαμε και το κοινό που έχει με τις Kardashians. Δες το πιστοποιητικό στη gallery που ακολουθεί.\nΜανούλα για πρώτη φορά έγινε στις 27 Δεκεμβρίου η Emma Roberts.\nΗ ηθοποιός έφερε στον κόσμο ένα υγιέστατο αγοράκι, το οποίο έχει ονομάσει Rhodes Robert Hedlund.\nΤι κοινό έχει όμως με τις Kylie Jenner και Khloe Kardashian;\nΣύμφωνα με το πιστοποιητικό γέννησης που δημοσίευσε το TMZ οι Emma, Kylie και Khloe είχαν τον ίδιο γιατρό.


Ηλιαχτίδες No2: Τρία χτυπήματα στην πόρτα\nΚα μπήκε ο κρύος Βοριάς απ΄ τις χαραμάδες, τρύπωσε κάτω απ΄ την πόρτα και πάγωσε το σπίτι. Η μητέρα άναψε τη θερμάστρα κι έριξε μάλλινες κουβέρτες στα κρεβάτια των παιδιών.\nΑναρτήθηκε από Γιώτα στις 9/11/2012\ngiorgis vrentzos είπε...\nΑς παραμείνουμε όσο μπορούμε ακόμη πσιδιά...με αυτά τα κείμενα μεγαλώσαμε και ξαναδιαβάζοντάς τα πάλι θυμήθηκα το παιδί που έχω μέσα μου.....\n21 Οκτωβρίου 2013 - 11:35 π.μ.\n:) Ευχαριστώ για την επίσκεψη. Χαίρομαι πολύ που σας έφερε όμορφες αναμνήσεις...\n29 Οκτωβρίου 2013 - 10:07 μ.μ.\nΟ γάιδαρος με το τομάρι του λιονταριού\nΏρα για ένα παιχνιδάκι!\nΔυο κατσίκες σ΄ ένα γεφύρι\nΚαρτούν στο… απόσπασμα